π.Λίβυος: Μέρες δωρισμένες στο Σύστημα...β'\nΗ εικόνα μου άρεσε.Ειναι απο τους Μοντέρνους Καιρούς του Τσαρλυ Τσαπλιν.\nΔεν ειμαστε ολοι γρανάζια μιας μηχανής. Και αν ειναι ετσι και αυτη η μηχανή χρειάζεται για να κινηθει κάτι.\nΚαι ενώ συμφωνω για την αλλαγη των προτεραιοτήτων και τι θεωρειται καλό πχ καλή οικογένεια αυτη που έχει χρημα και κύρος, ωστοσο διαφωνώ για τη τελευταια παράγραφο.\nΟι περισσοτεροι απο μας επιλέξαμε κάτι. Ισως να μην υπήρχαν πολλές εναλλακτικές αλλά επιλεξαμε. Πρεπει κάποτε να πάρουμε πάνω μας το βάρος των ευθυνών μας. Δε φταιει για όλα η κοινωνία.(απρόσωπα)\nΕίσαι τόσο σίγουρη ότι επέλεξες ?? Ἕγω δεν είμαι καθόλου για τον ευατο μου. Αυτό βέβαια δεν σημαίνει ότι ζητώ άλλοθι. Ούτε δικαιολογία. Ούτε αιτία για να μουρμουρίζω. Αναλαμβάνω τις ευθύνες μου σαν ενήλικας και ώριμος άνθρωπος και πορεύομαι.\nΩστόσο όταν ξέρουμε ότι το 60% και ίσως και παραπάνω κινούμαστε από υποσυνείδητες διαδικασίες για ποιες επιλογές να μιλάμε τώρα.\nΤεσπα. Το θέμα είναι ότι όλοι συνειδητά ή ασυνείδητα διαλέξαμε κάτι.... τώρα πρέπει να αναλάβουμε τις ευθύνες μας.........\nΔεν μας φταίνε οι άλλοι γι αυτό. Αυτό όμως δεν ακυρώνει την χειραγώγηση που επιβάλει επί των ανθρώπων το σύστημα.\n14 Ιανουαρίου 2009 - 10:05 μ.μ.\nΗ ζωή πολλές φορές σε πάει σε μονοπάτια που ούτε καν καταλαβαίνεις.\nΟ Σαρλώ πάρα πολύ αγαπημένος.. καλό βράδυ αγαπητέ π.Λίβυε!!!\n15 Ιανουαρίου 2009 - 1:01 π.μ.\nΚαι μιλάμε για το σύστημα...Και είναι αλήθεια ό,τι λες για το σύστημα...Αιώνες μας χειραγωγεί.Σύστημα φτιαγμένο από τους ανθρώπους..σύστημα που δύσκολα του ξεφεύγουμε, γιατί έχει φυτρώσει από σπόρους που κουβαλάμε μέσα στο αίμα μας κι έχει μαγαλώσει γιατί γιατί ποτίζεται από έννοιες γοητευτικές και δυνατές για μας , την έννοια της δύναμης, της προσωπικής δύναμης.. Και πάντα κάποιες ομάδες ανθρώπων που κουβαλούσαν και κουβαλούν αλλιώτικους σπόρους στο αίμα τους αγωνίστηκαν και αγωνίζονται..Γιατί όμως τόσους αιώνες δεν αλλάζει το σύστημα; Δεν παραβλέπω τις διαφοροποιήσεις, τη μικρή παράλληλη πορεία των ωραίων αλλαγών , αλλά ακόμα κυρίαρχο είναι το άλλο σύστημα. Τι να κάνουμε;... Να αρκεστούμε, να υπαταχτούμε σ' αυτή την αδύναμη πορεία του καλού.. Για να γίνει μια πραγματική αλλαγή θα έπρεπε:"να αδειάσουν οι ανθρώπινες δεξαμενές του αίματος και να κυλήσει στις φλέβες μας καινούργιο αίμα " ν' αλλάξουν τα πρότυπα των ανθρώπων...Μπορούμε ν αρχίσουμε να αντιλαμβανόμαστε το καλό όχι όπως τώρα, μπορούμε να λέμε έναν άνθρωπο καλό και να εννοούμε, δυνατό περήφανο, έξυπνο, μπορούμε να βρούμε καινούργιες λέξεις που να σημαίνουν το θρίαμβο του καλού, που οι άνθρωποι να τις αγαπήσουν και να είναι οι λέξεις των νέων ανθρώπων που να δηλώνουν την ανυπακοή τους την αντίθεσή τους στο κακό...μπορούμε να μπαίνουμε στις εκκλησίες με το κεφάλι ψηλά, χαμογελώντας και να ζητάμε όχι συγχώρεση, όχι άφεση αμαρτιών, αλλά διάλογο με τον θεό πατέρα μας, όχι δούλοι του θεού αλλά παιδιά του θεού, όχι θεέ μου συγχώρεσέ με για τις αμαρτίες που έχω κάνει αλλά και γι΄αυτές που δεν έχω κάνει, όταν το ακούω αυτό με τρομάζει...Μπορούμε να αποκτήσουμε φρόνημα υγιές , φρόνημα δυνατού ανθρώπου, φρόνημα ανθρώπου που ήρθε στη γη να ζήσει ό,τι πιο ωραίο μπορούν να κάνουν οι άνθρωποι.Μπορούμε να αντιτάξουμε στη δύναμη του κακού, στη δύναμη του αίματος και του θανάτου, τη δύναμη του καλού, της αγάπης, τη δύναμη των απλών πραγμάτων...Μπορούμε να τα κάνουμε όλα αυτά όχι ήσυχα, όχι με την όψη των αμνών, αλλά θορυβώδικα "περπατώντας βροντερά σαν άλογα..." Μπορούμε να πείσουμε, να γοητεύσουμε τις νέες γενιές να ανακαλύψουν και να αποδεχτούν τις πραγματικές δυνατές ιδιότητες του ανθρώπινου είδους...Μπορεί να γίνει αυτό;..\n15 Ιανουαρίου 2009 - 12:11 μ.μ.\nΌλοι παλεύουμε για το δικαίωμά μας να κάνουμε ελεύθερα τις επιλογές μας… δυστυχώς, πιστεύω πως αυτό δε γίνεται. Τα μέση μαζικής ενημέρωσης και η ίδια η κοινωνία επηρεάζει τις αποφάσεις μας σε βαθμό που να μην είναι δικές μας. Οι ανάγκες μας καθορίζονται από τα πρότυπα που βλέπουμε στις τηλεοράσεις, από ανθρώπους που βρίσκονται γύρω μας και έχουν μπει τόσο πολύ μέσα στο σύστημα που πλέον έχουν ξεχάσει την έννοια της πραγματικής ζωής… Οι ανάγκες μας επηρεάζονται τόσο πολύ από τους τρίτους, που πλέον στις μέρες μας φτωχός δε νοείται αυτός που δεν έχει λεφτά για να τραφεί αλλά αυτός που δε μπορεί να ικανοποιήσει τις επιθυμίες του!\nΠ.χ. όλοι μας έχουμε διαβάσει παραμύθια… όλα τελειώνουν με το ευτυχές γεγονός του γάμου και τη φράση ¨ζήσανε αυτοί καλά κι εμείς καλύτερα¨. Κι όμως, ο γάμος είναι η αρχή και όχι το τέλος, και σίγουρα δεν είναι πάντοτε «καλύτερα»!\nΑυτό που εγώ έχω να προτείνω είναι κριτική διάθεση, η ανταλλαγή απόψεων με άλλους ανθρώπους, η ανάγνωση πολλών άρθρων, βιβλίων κ.α.\nΟ χρόνος περνάει πολύ γρήγορα, θα πρέπει να ζούμε την κάθε στιγμή έντονα…\n15 Ιανουαρίου 2009 - 1:37 μ.μ.\nΟχι πάτερ μου δεν ειμαι σίγουρη καθόλου για το τι επέλεξα .\nτο μόνο που μου απομένει πλέον ειναι ότι πρέπει να αναλάβω τις ευθύνες μου οπως πολύ σοφά λέτε ,\nκαι να ικετεύσω για το Ελεος Του .\nΘεέ μου, συγχωρησε μου το κακό που χω κάνει , νομίζοντας οτι κάνω το καλό .\nΤο θέμα θαρρώ δεν είναι αν είμαστε ή όχι γρανάζια του συστήματος- γιατί όλοι μας είμαστε- απλά κάποιοι, οι πολλοί υψιλά ιστάμενοι -και είναι πιστέψτε με μια χούφτα, είναι ρυθμιστές-φύλακες του και περισσότερο "προνομιούχοι".\nΓεννηθήκαμε μέσα σε ένα πυραμιδικό σύστημα εξουσίας, τόσο καλά δομημένο, που δεν είμαστε σε θέση να διακρίνουμε καν τα γρανάζια του...\nΕκεί είναι η αδυναμία μας η βασική.\nαιώνες τώρα οι άνθρωποι-τουλάχιστον στις "δυτικού τύπου" κοινωνίες- γεννιούνται, "ζουν" και πεθαίνουν μέσα σε αυτό το σύστημα, δίχως πολλές φορές να έχουν καν αντιληφθεί την ύπαρξη του... (αυτές φίλοι μου δεν είναι απλά μέρες, αλλά ζωές δωρισμένες στο σύστημα...)\nΔεν είμαστε σε θέση πολλές φορές να διανοηθούμε πόσα πραγματικά δεν είναι δικά μας, αλλά "εμφυτεύματα" του συστήματος...\nΑκόμη ! και ο τρόπος με τον οποίο λειτουργεί το μυαλό μας, είναι "παιδί" του συστήματος...\nκαι τα όρια του ποιος είμαι, τι θέλω, πως θέλω να γευτώ τη χαρά της ζωής... είναι τόσο πολύ μπλεγμένα με τα "θέλω", τα ξένα, του συστήματος... που χάνεσαι για να βρεις ακόμη και την ταυτότητα σου... (σκέψου ΠΟΙΟΣ είσαι, δίχως όνομα,τίτλο, επάγγελμα, δίχως επιθετικούς προσδιορισμούς?... αμέσως γίνετε πιο δύσκολο...)\nΚαι το χειρότερο είναι πως στο σύστημα οι εχθροί είναι συνήθως οι οικείοι -άθελα τους και τούτοι- μιας και εν αγνοία τους αναλαμβάνουν να κάνουν το ρουφιάνο του συστήματος....\nΜεγάλο και βαθύ θέμα έπιασες π.Λίβιε\nτόμους θα μπορούσε να γεμίσει κι ωστόσο αν ψάχνει κανείς είναι τόσο απλό να βρει την αλήθεια στα λιτά, στα απλά και όμορφα μικρά καθημερινά...\nΣιγμούλες είναι η ζωή, μικρές μικρές στιγμούλες...\nΣε μονοπάτια που εσύ πιστεύεις ότι είναι ο δρόμος σου. Και όμως αργότερα καταλαβαίνεις ότι ήταν το αδιέξοδο σου.\nΠροχωράμε όμως με ψηλά το κεφάλι.\nΕυχαριστώ πάρα πολύ για τα σχόλια..............\nΈντονα τις στιγμές μας. Σε ευχαριστώ....Να περνάς όμορφα τις δωρισμένες στιγμές.\nΤην αγάπη μου Κατερίνα, και τον σεβασμό μου στην αυτοκριτική σου. Είναι χίλιες φορές πιο ουσιαστικό να αντιληφθούμε ότι πήραμε την ζωή μας λάθος παρά να ζούμε μέσα στο ψέμα της επιτυχίας μας.\nΚαλή μου φίλη σε ευχαριστώ για την παρουσία σου.\nΕίναι πολύ όμορφα τα σχόλια σου και συμφωνώ μαζί σου.\nΣτην πραγματικότητα ζούμε την ζωή κάποιου άλλου και τούτο οφείλεται καθαρά στις διάφορες σκεπτομορφές που έχουν εμφυτευθεί στο εγκέφαλο και την ψυχή μας από τα πρώτα μας χρόνια.\nΈνα ξύπνημα ουσιαστικά χρειαζόμαστε για να καταλάβουμε, ότι δεν είμαστε εμείς αυτοί που περπατάμε και σκιάζουν δίπλα τα βήματα μας.\nΝα εἰσαι καλά και να περνάς υπέροχα.\n16 Ιανουαρίου 2009 - 6:22 μ.μ.\nΣ'αυτό το εργοστάσιο-εφιάλτη με τις μηχανές και τα γρανάζια, κάποιος άλλος δυστυχώς βάζει τους κανόνες λειτουργίας.\nΚι εμείς συμμετέχουμε χωρίς να ξέρουμε το πραγματικό μέγεθος και το υλικό των γραναζιών, τις ταχύτητες των στροφών, την ισχύ των μηχανών.\nΒλέπουμε μόνο τα σημάδια πάνω μας.\nΒέβαια, προσπαθούμε κι αντιστεκόμαστε. Δεν γινόμαστε όλοι μέρος των γραναζιών. Και αν ξεφύγουμε λιγάκι, ή μας ξεχνάνε αν είμαστε τυχεροί, ή, μας βάζουν σε μεγαλύτερα γρανάζια αν είμαστε εμπόδιο.\nΝα είσαι κλά και καλή δύναμη π. Λίβυε:)\n"......Βλέπουμε μόνο τα σημάδια πάνω μας....."\nΠολλές φορές είναι έντονα και πονάνε υπερβολικά.\nΤην αγάπη μου. Καλημέρα!!!!\n17 Ιανουαρίου 2009 - 10:34 π.μ.\nένα απόσπασμα απο μία αγαπημένη ταινία... νομίζω πως περιγράφει πολώ καλά την κατάσταση...\nΘα σου πω γιατί είσαι εδώ.\nEπειδή ξέρεις κάτι.\nΑλλά το νιώθεις.\nΤο ένιωθες σε όλη σου τη ζωή.\nΥπάρχει κάτι κακό στον κόσμο. Δεν ξέρεις τι είναι, αλλά σε βασανίζει...\n...σαν ένα θραύσμα στο μυαλό σου...\n...που σε τρελαίνει.\nΑυτή η αίσθηση σε έφερε σ'εμένα.\nΤο Μάτριξ είναι παντού.\nΑκόμη και τώρα, σ'αυτή την αίθουσα.\nΤο βλέπεις έξω απ'το παράθυρό σου...\n...ή όταν ανοίγεις την τηλεόρασή σου.\nΤο νιώθεις όταν πηγαίνεις στη δουλειά.\nΌταν πας στην εκκλησία...\n...όταν πληρώνεις τους φόρους.\nEίναι ο κόσμος που σου σκέπασε τα μάτια...\n...να σε τυφλώσει απ'την αλήθεια. -Ποιά αλήθεια;\nΌτι είσαι ένας σκλάβος.\nΌπως όλοι, γεννήθηκες στη δουλεία...\nΣε μια φυλακή που δεν γεύεσαι δεν μυρίζεις, δεν αγγίζεις.\n...για το μυαλό σου.\nΔυστυχώς, δεν μπορώ να σου πω...\n...τι είναι το Μάτριξ.\nΠρέπει να το δεις μόνος σου.\nΑυτή είναι η τελευταία σου ευκαιρία.\nΜετά από αυτό, δεν υπάρχει γυρισμός.\nΑν πάρεις το μπλε χάπι...\n...η ιστορία τελειώνει, θα ξυπνήσεις και θα πιστεύεις...\nΑν πάρεις το κόκκινο...\n...θα μείνεις στη Χώρα τών Θαυμάτων...\n...και θα σου δείξω πόσο βαθειά φτάνει ο λάκκος τού λαγού.\nΣου προσφέρω μόνο αλήθεια. Τίποτα περισσότερο.


Γεωπολιτική: Τι σηματοδοτούν οι εξελίξεις σε Λιβύη και Συρία για τον Ερντογάν | Liberal.gr\nΤην Παρασκευή είχαμε μια σημαντική συμφωνία μεταξύ των δύο αντίπαλων παρατάξεων στην Λιβύη. Η κυβέρνηση Σάρατζ και η παράταξη Χάφταρ συμφώνησαν στην Γενεύη για οριστική κατάπαυση του πυρός, αποχώρηση όλων των ξένων μαχητών και μισθοφόρων από την χώρα, τερματισμό της στρατιωτικής παρουσίας τρίτων χωρών, επανέναρξη της παραγωγής πετρελαίου και έναρξη των συνομιλιών, στην Τυνησία, για τον σχηματισμό οικουμενικής κυβέρνησης εθνικής συμφιλίωσης. Τι σημαίνουν όλα αυτά για την Τουρκία και πως σχετίζονται με τις εξελίξεις σε Συρία και Αρτσάχ (Ναγκόρνο Καραμπάχ);\nΗ Τουρκία και προσωπικά ο Ρετζέπ Ταγίπ Ερντογάν είχε επενδύσει στην σύρραξη στην Λιβύη διότι ο πόλεμος αυτός:\nΕξυπηρετούσε την εδραίωση της τουρκικής παρουσίας στην Ανατολική Μεσόγειο\nΒοηθούσε στην προβολή της Τουρκίας ως μιας περιφερειακής υπερδύναμης η οποία έχει λόγο στα τεκταινόμενα στην Βόρειο Αφρική\nΈδινε ένα περαιτέρω όπλο στην Τουρκία για να εκβιάσει την ΕΕ και για να «κοντράρει» την Ρωσία\nΕξυπηρετούσε τα συμφέροντα που η Τουρκία έχει στην πετρελαϊκή βιομηχανία της Λιβύης και\nΕνίσχυε παράλληλα τη Μουσουλμανική Αδελφότητα, τον στενότερο σύμμαχο της Τουρκίας στην ευρύτερη Μέση Ανατολή.\nΘα πρέπει να τονιστεί το εξής: η προσέγγιση της κυβέρνησης Σάρατζ με την πλευρά Χάφταρ αποτελεί μια αναπάντεχη εξέλιξη για την Τουρκία. Η Λιβύη δεν θα βασίζεται πλέον στην στρατιωτική βοήθεια της Τουρκίας, εφόσον τα συμφωνηθέντα τηρηθούν.\nΤο ερώτημα είναι τι θα κάνουν τα ηγετικά στελέχη της κυβέρνησης της Τρίπολης (Κυβέρνηση Εθνικής Συμφωνίας). Εντέλει θα παραιτηθεί ο Σάρατζ όπως είχε διαμηνύσει τον Σεπτέμβριο; Θα συμμετάσχει ο ίδιος στην οικουμενική κυβέρνηση που σχηματιστεί; Τι θα κάνει ο υπουργός Εσωτερικών Φάτι Μπασάγα ο οποίος είναι ο κατεξοχήν άνθρωπος της Τουρκίας στην Λιβύη; Είναι γεγονός ότι η Τουρκία ασκεί επιρροή στους εν λόγω πολιτικούς. Όμως αυτή την φορά, οι πολιτικοί της δυτικής Λιβύης δεν τορπίλισαν τις ειρηνευτικές συνομιλίες. Αυτό ίσως οφείλεται στην πίεση που ασκήθηκε στον Σάρατζ από την διεθνή κοινότητα, αλλά και από τον λαό της Λιβύης ο οποίος έχει υπεισέλθει σε κόπωση μετά από έξι χρόνια πολέμου και ζει υπό συνθήκες ακραίας φτώχειας.\nΤαυτοχρόνως είχαμε εξελίξεις και στο μέτωπο της Συρίας: Προ ολίγων ημερών η Τουρκία εκκένωσε το στρατιωτικό παρατηρητήριο/φυλάκιο Μορέκ στο νότιο άκρο της επαρχίας Ιντλίμπ στην βορειοδυτική Συρία. Το εν λόγω φυλάκιο είχε περικυκλωθεί από τις δυνάμεις του Άσαντ από το καλοκαίρι του 2019. Η Τουρκία έχει αποφασίσει την εκκένωση τριών ακόμη φυλακίων τα οποία είναι περικυκλωμένα από τις καθεστωτικές δυνάμεις. Ο Ερντογάν είχε διαμηνύσει ότι η Τουρκία δεν θα δεχτεί την υποχώρηση της ιδίας και των συμμάχων της πέραν των ορίων που προέβλεπε η συμφωνία για την Ιντλίμπ του 2016 μεταξύ Ρωσίας και Τουρκίας. Ένα μεγάλο τμήμα της επαρχίας Ιντλίμπ εντός των ορίων αυτών απελευθερώθηκε το καλοκαίρι του 2019 και τον Μάρτιο του 2020 από τις δυνάμεις του Άσαντ. Με την εκκένωση του παρατηρητηρίου η Τουρκία αποδέχεται και de facto (de jure το είχε ήδη αποδεχτεί τον Μάρτιο, με την συμφωνία Ερντογάν-Πούτιν) την κυριαρχία τού καθεστώτος επί των εδαφών αυτών καθώς και επί του αυτοκινητοδρόμου Μ5 ο οποίος είναι στρατηγικής σημασίας καθώς συνδέει το Χαλέπι (Αλέππο) με την πρωτεύουσα Δαμασκό.\nΟι εξελίξεις στην Λιβύη και στην Ιντλίμπ επηρεάζουν την περιφερειακή πολιτική της Τουρκίας. Η συμφωνία για την Λιβύη μάλιστα αφήνει σημαντικό γεωστρατηγικό αποτύπωμα και μπορεί να δημιουργήσει προβλήματα στην Άγκυρα εφόσον τηρηθεί. Σε αυτή την συγκυρία και εφόσον επιβεβαιωθεί στην πράξη ότι αλλάζουν οι κανόνες του παιχνιδιού σε Συρία και Λιβύη, ο Ερντογάν αποφασίζει να επενδύσει στην κρίση στο Ναγκόρνο Καραμπάχ και στην σύγκρουση μεταξύ Αρμενίας και Αζερμπαϊτζάν. Μετά τις αναδιπλώσεις σε Λιβύη και Συρία, ο Ερντογάν, θέλοντας να διατηρήσει την φήμη του ως ενός ηγέτη περιφερειακής υπερδύναμης επενδύει αφενός το Ναγκόρνο Καραμπάχ και αφ’ ετέρου στην Ανατολική Μεσόγειο. Είτε το πιστεύουμε είτε όχι, το Ναγκόρνο Καραμπάχ είναι σημαντικότερο στην συνείδηση του τουρκικού λαού από τα ελληνοτουρκικά. Οι Τούρκοι τρέφουν μεγαλύτερη αντιπάθεια για τους Αρμενίους παρά για τους Έλληνες. Όχι μόνο σήμερα, αλλά διαχρονικά. Στην Τουρκία είναι πιο εύκολο να μιλήσεις για την Ελλάδα παρά για την Αρμενία και το Αρτσάχ.\nΣτον εν εξελίξει πόλεμο μεταξύ Αρμενίας και Αζερμπαϊτζάν η Τουρκία είναι ενεργή και ενισχύει σημαντικά το Μπακού με εξοπλισμούς, στρατιωτικούς συμβούλους και Σύρους μισθοφόρους. Η Τουρκία δεν βοηθάει το Αζερμπαϊτζάν μονάχα επειδή τα δύο κράτη έχουν πολύ στενές αδελφικές σχέσεις. Το βοηθάει επίσης διότι ο Ερντογάν χρειάζεται να έχει ένα μέτωπο στο οποίο θα επενδύσει ώστε να μπορεί να συνεχίσει τη νεο-οθωμανική του πολιτική και ρητορική και να αυξήσει την νομιμοποίηση του στο εσωτερικό της Τουρκίας λόγω των προβλημάτων που αντιμετωπίζει με την οικονομία, την πανδημία και την μειωμένη δημοτικότητά του.\nΤα γεγονότα στον Καύκασο αποτελούν το καλύτερο εναπομείναν εργαλείο τόνωσης των παντουρκικών και εθνικιστικών συναισθημάτων των Τούρκων σε μια περίοδο που η κυβέρνηση Ερντογάν βλέπει παντού εχθρούς: Από την Γαλλία και την ΕΕ μέχρι τον άξονα Ελλάδας – Κύπρου και από το αμερικανικό κατεστημένο και τον Καναδά μέχρι τον αραβικό κόσμο και το Ισραήλ. Το ίδιο ισχύει και στο εσωτερικό: ο Ερντογάν νιώθει να απειλείται από τους Κούρδους πολιτικούς του HDP μέχρι τους Γκιουλενιστές και από τους αριστερούς μέχρι τους ακτιβιστές Τούρκους δημοσιογράφους και πανεπιστημιακούς.\nΣυμπέρασμα: Φαινομενικά η υπερεπέκταση της Τουρκίας βλάπτει την χώρα, κυρίως οικονομικά αλλά και πολιτικά, αν αναλογιστούμε πόσοι Τούρκοι έχουν χάσει την ζωή τους στην Συρία και σε μικρότερο βαθμό, στο Ιράκ. Όμως αυτή η εξάπλωση της Τουρκίας στην ευρύτερη περιοχή εξυπηρετεί τα συμφέροντα του Ερντογάν του οποίου ο απώτερος σκοπός είναι να διασφαλίσει το πολιτικό του μέλλον ως ένα είδος φύσει προέδρου της νεο-οθωμανικής Τουρκίας. Έτσι εξηγείται και η αλλαγή της πολιτικής του: Από μετριοπαθής μεταρρυθμιστής φιλοδυτικός πολιτικός έχει καταστεί ένας ισλαμιστής και εθνικιστής ημιδικτάτορας ο οποίος αποσταθεροποιεί την ευρύτερη γειτονιά της Τουρκίας.\nΟι εξελίξεις σε Λιβύη και Συρία δεν επιτρέπουν στον Ερντογάν να υποστηρίξει τόσο έντονα την εθνικιστική, πανισλαμιστική ρητορική του, καθώς και την ρητορική του περί περιφερειακής ηγεμονίας. Φυσικά τα ζητήματα είναι εν εξελίξει. Δεν αποκλείεται μελλοντικά ο Ερντογάν να σημειώσει νίκες είτε στην Συρία είτε στην Ιντλίμιπ. Με την άμεση όμως ανάμειξη στον πόλεμο του Ναγκόρνο Καραμπάχ δείχνει πως η Τουρκία είναι ακόμη μια περιφερειακή δύναμη η οποία υπερασπίζεται τους μουσουλμάνους τουρκογενείς λαούς και έχει λόγο στα τεκταινόμενα της περιοχής. Από τα Βαλκάνια μέχρι τον Καύκασο και από την Ουκρανία και ευρύτερη Μέση Ανατολή ως το Κέρας της Αφρικής.


Πολλά είναι τα τελευταία δημοσιεύματα που θέλουν την Ιωάννα Τούνη να κρύβει την καταγωγή της. Τα εν λόγω δημοσιεύματα υποστηρίζουν πως η ξανθιά καλλονή που μονοπωλεί το ενδιαφέρον στο ριάλιτι μόδας του ΣΚΑΙ δεν κατάγεται από την Ελλάδα αλλά από την Αλβανία. Μάλιστα, ο πρώην σύντροφό της την είχε συμβουλέψει να μην δημοσιοποιήσει την καταγωγή της και γι αυτό τον λόγο όλα τα προφίλ της στα social media δεν αναγράφουν περαιτέρω στοιχεία. ΔΙΑΒΑΣΤΕ ΕΔΩ Ποια παίκτρια του My Style Rocks έχει καταγωγή από Αλβανία και το κρύβει\nΣήμερα όμως οργιάζουν τα δημοσιεύματα τα οποία λένε ότι τελικα η Ιωάννα Τούνη, λοιπόν, δεν κατάγεται ούτε από την Ελλάδα αλλά ούτε και από την Αλβανία! Πληροφορίες αναφέρουν ότι το πραγματικό της όνομα δεν είναι μάλιστα Τούνη αλλά το έχει «κόψει» κατόπιν συμβουλής του πρώην συντρόφου της και είναι… Tounj!\nH Ιωάννα δεν έχει κανέναν απολύτως λόγο να κρύβει την καταγωγής της αφού εν έτη 2017 δεν νοείται να κρίνουμε έναν άνθρωπο από αυτό, όπως πολύ σωστά είχαμε διατυπώσει στο προηγούμενο μας άρθρο για το θέμα. ΔΙΑΒΑΣΤΕ ΕΔΩ Είναι η Τούνη η νέα Φουρέιρα της ελληνικής σόου μπιζ;\nΜε πληροφορίες http://www.eleftherostypos.gr


25 Νοεμβρίου 2020 20:00:58\nΕις βάρος του εκκρεμούσαν δύο αποφάσεις σύλληψης για φοροδιαφυγή και ως αποτέλεσμα, έπειτα από τη σύλληψή του, οδηγήθηκε την στη ΓΑΔΑ και έπειτα στον εισαγγελέα Εκτέλεσης Ποινών, ο οποίος διέταξε τη φυλάκισή του για το ένα εκ των δύο αδικημάτων. Μάλιστα, την Τετάρτη 25 Νοεμβρίου εμφανίστηκε ξανά ενώπιον του εισαγγελέα Εκτελέσεως Ποινών και για τη δεύτερη υπόθεση φοροδιαφυγής.\nΣύμφωνα με πληροφορίες, αναμένεται να οδηγηθεί στις φυλακές Ναυπλίου. Ο 87χρονος κατασκευαστής και επιχειρηματίας συνεληφθη την Κυριακή στην περιοχή της Κηφισιάς από το Τμήμα Αναζητήσεων της Ασφάλειας Αττικής μετά από εισαγγελική παραγγελία για χρέη.\nΟ άλλοτε κραταιός επιχειρηματίας είχε συλληφθεί και στο παρελθόν – πρώτη φορά το 2012 – για οφειλές στο δημόσιο και ασφαλιστικές εισφορές μετά την κατάρρευση του ομίλου του, η διοίκηση του οποίου είχε περάσει τα τελευταία χρόνια στο γιό του Αρη Βωβό. Η πορεία του Μπάμπη Βωβού πηγαίνει πίσω στο 1974 όταν ξεκίνησε τη δραστηριότητά του στον τομέα των ακινήτων, επικεντρώνοντας το ενδιαφέρον του κυρίως στα μεγάλα επαγγελματικά κτίρια. Η «Μπάμπης Βωβός Διεθνής Τεχνική», καθ’ όλη τη διάρκεια της πορείας της είχε αναπτύξει ουκ ολίγα κτίρια γραφείων, συνολικής επιφάνειας πάνω από μισό εκατομμύριο τετραγωνικά μέτρα. Ειδικά στον άξονα της λεωφόρου Κηφισίας, οι παλιότεροι μπορεί να θυμούνται ακόμη την… Βωβόπολη, ενώ από τα πιο γνωστά έργα και πρώτα έργα του στην Κηφισίας πίσω στο μακρινό 1980 ήταν το «Atrina Center» που είχε πάρει το όνομά του από τα αρχικά των ονομάτων των παιδιών της οικογένειας (Άρη, Τριάδα, Ναταλία). Εξίσου διάσημο ήταν και το «Agora» επίσης τη δεκαετία του ’80 στη Λεωφόρο Κηφισίας, το «Polis» στο Μαρούσι τη δεκαετία του ’90 και το «Monumental Plaza», επίσης στο Μαρούσι την ίδια δεκαετία. Την κατασκευαστική του υπογραφή φέρει και το δημαρχιακό μέγαρο της πόλης, το οποίο παραδόθηκε στα μέσα της δεκαετίας του 2000 επί δημαρχίας Παναγιώτη Τζανίκου.\nTags: Δήμος ΑμαρουσίουΜαρουσιΜπάμπης Βωβόςσυλληψη


Πίεση αίματος: Τι σημαίνει όταν πέφτει ή αυξάνεται πολύ τη νύχτα - Iatropedia\n03 Νοεμβρίου 2020 | 14:30\nΗ αρτηριακή πίεση αυξομειώνεται συνεχώς στη διάρκεια του 24ωρου. Φυσιολογικά όμως είναι υψηλότερη το πρωί και χαμηλότερη το απόγευμα και το βράδυ.\nΟι τιμές που έχει η αρτηριακή πίεση τη νύχτα μπορεί να αποτελούν δείκτη για τον κίνδυνο εκδηλώσεως καρδιαγγειακών προβλημάτων αργότερα στη ζωή, αναφέρουν επιστήμονες από την Ιαπωνία.\nΣε μελέτη που πραγματοποίησαν διαπίστωσαν πως όταν η αρτηριακή πίεση τη νύχτα έχει σημαντική διαφορά από την ημερήσια, αυξάνονται οι καρδιαγγειακοί κίνδυνοι για τους ασθενείς.\nΕιδικότερα, όταν η συστολική πίεση (ο μεγάλος αριθμός στη μέτρηση) συστηματικά αυξάνεται κατά 20 mmHg ή περισσότερο τη νύχτα, τότε αυξάνεται:\nΚατά 18% ο κίνδυνος αναπτύξεως καρδιοπάθειας και εγκεφαλικού\nΚατά 25% ο κίνδυνος αναπτύξεως καρδιακής ανεπάρκειας\nΑντίστοιχα, σε όσους συστηματικά έχουν φυσιολογική πίεση την ημέρα αλλά υψηλότερη πίεση τη νύχτα, διπλασιάζεται ο κίνδυνος καρδιακής ανεπάρκειας.\nΚίνδυνος, όμως, υπάρχει και όταν μειώνεται η αρτηριακή πίεση τη νύχτα. Όταν η μείωση υπερβαίνει το 20% σε σύγκριση με την ημερήσια, υπερδιπλασιάζεται ο κίνδυνος εγκεφαλικού επεισοδίου.\n«Η αρτηριακή πίεση τη νύχτα αναγνωρίζεται ολοένα περισσότερο ως δείκτης του μελλοντικού καρδιαγγειακού κινδύνου», δήλωσε ο επικεφαλής ερευνητής Dr. Kazuomi Kario, καθηγητής Καρδιολογίας στο Ιατρικό Πανεπιστήμιο Jichi, στο Tochigi της Ιαπωνίας. «Δυστυχώς, ολοένα περισσότεροι άνθρωποι έχουν παθολογικές διακυμάνσεις της πίεσής τους στη διάρκεια του 24ωρου».\nΗ φυσιολογική πίεση και η 24ωρη καταγραφή\nΗ αρτηριακή πίεση αυξομειώνεται ασταμάτητα στη διάρκεια της ημέρας. Φυσιολογικά όμως είναι υψηλότερη το πρωί και χαμηλότερη το απόγευμα και το βράδυ.\n«Στη διάρκεια του ύπνου γενικά είναι 10-20% χαμηλότερη», λέει ο Dr Raymond Townsend, καθηγητής Καρδιολογίας στο Πανεπιστήμιο της Πενσυλβάνια. «Όταν κοιμόμαστε, περιορίζονται στο ελάχιστο οι περισσότεροι παράγοντες που την επηρεάζουν. Γι’ αυτό τον λόγο μπορούμε να αποκομίσουμε πιο ξεκάθαρη εικόνα για την κατάσταση της πιέσεως ενός ατόμου».\nΩστόσο οι γιατροί συνήθως αξιολογούν τις μετρήσεις της πίεσης στο ιατρείο για να διαγνώσουν, π.χ., την υπέρταση. Οι μετρήσεις την ημέρα, όμως, δεν αντανακλούν τις τιμές που έχει η αρτηριακή πίεση τη νύχτα. Επομένως, ο γιατρός μπορεί να μην ξέρει ότι ο ασθενής έχει σημαντικές αυξήσεις ή μειώσεις το βράδυ.\nΤα νέα ευρήματα αποτελούν μία ακόμα ένδειξη πως η 24ωρη καταγραφή της πίεσης είναι απαραίτητη για την αξιολόγηση της υπέρτασης, εκτιμούν οι ερευνητές. Η 24ωρη καταγραφή γίνεται με φορητό πιεσόμετρο που φορά ο ασθενής για 24ώρες. Το πιεσόμετρο καταγράφει πολύ συχνά την πίεσή του, ακόμα και όταν αυτός κοιμάται.\nΣτη νέα μελέτη συμμετείχαν 6.359 άνδρες και γυναίκες, ηλικίας 57 έως 80 ετών. Σχεδόν οι μισοί ήσαν άνδρες, ενώ περισσότερο από το 75% έπασχαν από υπέρταση. Οι ερευνητές τους παρακολούθησαν επί 4 χρόνια κατά μέσον όρο, στη διάρκεια των οποίων τους υπέβαλλαν:\nΣε 20 μετρήσεις της αρτηριακής πίεσης την ημέρα\nΣε επτά 24ωρες καταγραφές της πίεσής τους\nΈως το τέλος της περιόδου παρακολουθήσεως είχαν καταγραφεί 306 καρδιαγγειακά επεισόδια. Πιο αναλυτικά ήταν:\n119 εγκεφαλικά επεισόδια\n99 κρούσματα στεφανιαίας νόσου\n88 κρούσματα καρδιακής ανεπάρκειας\nΌσοι από τους εθελοντές είχαν αυξημένη πίεση στη διάρκεια του ύπνου, ήταν πιθανότερο να υποστούν κάποιο καρδιαγγειακό επεισόδιο. Και αυτό ίσχυε ακόμα και για όσους είχαν φυσιολογική αρτηριακή πίεση στη διάρκεια της ημέρας.\nΗ νέα μελέτη δημοσιεύεται στην ιατρική επιθεώρηση Circulation, την οποία εκδίδει η Αμερικανική Εταιρεία Καρδιάς (AHA).\nTags: ΑΡΤΗΡΙΑΚΗ ΠΙΕΣΗ, ΕΓΚΕΦΑΛΙΚΟ ΕΠΕΙΣΟΔΙΟ, ΚΑΡΔΙΑΚΗ ΑΝΕΠΑΡΚΕΙΑ, ΚΑΡΔΙΟΠΑΘΕΙΑ, ΠΙΕΣΗ ΑΙΜΑΤΟΣ


Χρήστος : Εργαζόμουν στην Ανεξάρτητη Αρχή Δημοσίων Εσόδων έως 30-12-2016 και είχα καταταχθεί με το ν. 4354/2015 στο 11ο κλιμάκιο και με προσωπική διαφορά. Απο 2-1-2017 έχω μετακινηθεί σε άλλη υπηρεσία με αποδοχές του 19ου κλιμακίου και η προσωπική μου διαφορά μειώθηκε ακριβώς όσο ήταν η αύξηση μεταξύ των δύο ανωτέρω κλιμακίων. Επειδή ο νόμος δεν προβλέπει ρητά τι θα γίνει με την προσωπική διαφορά μου όταν λήξει ή ανακληθεί η απόσπαση μου, θα επαναχορηγηθεί η προσωπική διαφορά που μειώθηκε ή δεν θα μου δοθεί ξανά ; Εάν δεν μου χορηγηθεί και πάλι, υπάρχει δυνατότητα δικαστικής διεκδίκησης ; Σας ευχαριστώ πολύ και συγχαρητήρια για την πρωτοβουλία σας.\nΑπάντηση : Για το παρόν θέμα δεν υπάρχει σαφής νομοθετική ρύθμιση. Σύμφωνα με την παρ. 3 του ν. 4354/2015 η προσωπική διαφορά για τους υπαλλήλους που είναι αποσπασμένοι κατά τη διάρκεια έναρξης του παρόντος νόμου, σε περίπτωση λήξης της αποσπάσεως και επιστροφής στην οργανική θέση, πραγματοποιείται εκ νέου σύγκριση των αποδοχών προκειμένου να υπολογισθεί η προσωπική διαφορά. Από αυτό μπορεί να συναχθεί ότι το ίδιο πολύ περισσότερο συμβαίνει και στην περίπτωση που η απόσπαση έλαβε χώρα μετά την έναρξη του ανωτέρω νόμου, ήτοι ότι συνεχίζεται η καταβολή της προσωπικής διαφοράς. Για κάθε αξίωση σας σε κάθε περίπτωση έχετε τη δυνατότητα δικαστικής διεκδικήσεως.\nΘωμάς : Καλημέρα σας, είμαι γεννηθείς το 1967, εργάζομαι από το 1984 μέχρι και σήμερα, με 2 χρόνια διακοπή στο στρατό. Από αυτά τα 29 χρόνια είναι βαρέα στο πακέτο κάλυψης 105 στο ΙΚΑ. Θα ήθελα να μάθω εάν έχω θεμελιώσει πλήρη σύνταξη με τα βαρέα και σε ποια ηλικία βγαίνω;\nΑπάντηση : Πλήρη σύνταξη γήρατος δικαιούστε στην ηλικία των 62 ετών με συνολικά 10.500 ένσημα εκ των οποίων τα 7.500 βαρέα ή με συνολικά 4.500 ένσημα εκ των οποίων τα 1.000 βαρέα συμπληρωμένα εντός της τελευταίας 13ετίας. Μειωμένη δε στην ηλικία των 60 ετών με 10.500 συνολικά ημέρες ασφάλισης.\nΒλαδίμηρος : Γεννημένος το 1958, παντρεμένος με 1 παιδί, έχω 5.200 ημέρες εργασίας στη Βουλγαρία και 1.700 ένσημα στην Ελλάδα. Τα τελευταία 5 χρόνια είμαι άνεργος. Πότε και τι πρέπει να κάνω για τη σύνταξη μου; Έχω αναγνώριση από Βουλγαρία.\nΑπάντηση : Μεταξύ Ελλάδας και Βουλγαρίας ισχύει διακρατική κοινωνική ασφάλιση, βάση της οποίας προβλέπεται ο συνυπολογισμός των ημερών ασφάλισης στα δύο αυτά κράτη τόσο για τη θεμελίωση συνταξιοδοτικού δικαιώματος όσο και για τον υπολογισμό του ποσού της συντάξεως. Σύνταξη δικαιούστε με συνολικά 4.500 ημέρες ασφάλισης, πλήρη στα 67 και μειωμένη στα 62 (τουλάχιστον 100 ανά έτος την τελευατία 5ετία).\nΕυγενία : Καλησπέρα, είμαι γεννημένη στις 1-6-1967. Εργαζόμουν στο ΙΚΑ με ένσημα από το 1988 έως και το 2010, 6.200, οπότε και σταμάτησα. Όταν σταμάτησα το 2010 είχα και έχω ακόμα και σήμερα ανήλικο τέκνο. Θέλω να μάθω αν μπορώ να βγω με μειωμένη. Ευχαριστώ.\nΑπάντηση : Πλήρη σύνταξη γήρατος δικαιούστε στην ηλικία των 67 ετών και μειωμένη των 58 ετών και 5 μηνών ως μητέρα ανηλίκου.\nΑναστασία : Γειά σας, έχω γεννηθεί 19-12-1962 και από το Δεκέμβριο του 2000 έως το Σεπτέμβριο του 2010 έχω ένσημα σαν υπάλληλος καταστήματος. Το ερώτημα μου είναι από σήμερα σαν πρακτική νοσηλεύτρια με βαρέα ένσημα και εφόσον συνεχίσω στην ειδικότητα αυτή σε πόσα χρόνια και σε ποια ηλικία θα μπορώ να πάρω βασική σύνταξη; Έχω κάποιο όφελος αν τα μισά ένσημα είναι απλά και τα άλλα βαρέα στη βασική σύνταξη ή δεν παίζει ρόλο; Ευχαριστώ.\nΑπάντηση : Ως νέα ασφαλισμένη (μετά το 1993), πλήρη σύνταξη γήρατος δικαιούστε στην ηλικία των 67 ετών και με τουλάχιστον 4.500 συνολικά ένσημα. Εάν δε, τα 3.375 εξ αυτών είναι βαρέα τότε στην ηλικία των 62. Στην ηλικά των 62 ετών μπορείτε να βγείτε με μειωμένη εάν έχετε τουλάχιστον 4.500 συνολικά ημέρες ασφάλισης, όχι επαρκή βαρέα, και οι 750 εξ αυτών πραγματοποιήθηκαν την τελευταία 5ετία.\nΕρώτηση : Τώρα με την ενοποίηση των Ταμείων είναι δυνατόν αν χρωστάω στον ΟΑΕΕ και έχω υποβάλει για σύνταξη στο ΙΚΑ να μην μου δώσουν τη σύνταξη; Έχω 32 χρόνια στο ΙΚΑ και 21 στον ΟΑΕΕ, εκ των οποίων χρωστάω τα 6. Σας ευχαριστώ πολύ για το χρόνο σας.\nΑπάντηση : Με τα τρέχοντα δεδομένα, εφόσον υποβάλατε αίτηση στο ΙΚΑ χωρίς να χρησιμοποιήσετε τα διανυθέντα ασφαλιστικά έτη στον ΟΑΕΕ (διαδοχική ασφάλιση) δεν θα έχετε κάποιο θέμα. Θα συνεχίσετε βεβαίως να οφείλετε το ποσό των ασφαλιστικών σας οφειλών προς τον ΟΑΕΕ, ο οποίος και θα το αναζητήσει. Σε κάθε πάντως περίπτωση οι όποιες οφειλές σας δυνατόν να ρυθμιστούν.\nΜαρία : Παρακαλώ θα ήθελα να ρωτήσω για συνταξιοδότηση. Γεννήθηκα το 1968, εργάζομαι από το 1988 έως σήμερα σε ιδιωτική δουλειά ΙΚΑ. Το 2010 είχα ανήλικο. Πότε μπορώ να πάρω μειωμένη και πότε πλήρη; Ευχαριστώ για το χρόνο σας, μου απαντήσατε αλλά δεν μου γράφετε αν είναι μειωμένη ή πλήρης. Σας ευχαριστώ και πάλι.\nΑπάντηση : Πλήρη σύνταξη γήρατος δικαιούστε στην ηλικία των 67 ετών και μειωμένη στην ηλικία των 60 ετών και 2 μηνών ως μητέρα ανηλίκου.\nΙωάννης : Καλημέρας σας, έχω γεννηθεί το 1963. Έως σήμερα έχω 9.800 ένησμα από τα οποία τα 8.753 στα βαρέα, το 2010 είχα 7.700 ένσημα στα ΒΑΕ. Θα μπορούσατε να μου πείτε πότε βγαίνω στη σύνταξη ; Ευχαριστώ πολύ.\nΑπάντηση : Πλήρη σύνταξη γήρατος δικαιούστε στην ηλικία των 62 ετών με τουλάχιστον 10.500 συνολικά ένσημα (πραγματικά και πλασματικά) ή με 4.500 εκ των οποίων τα 1.000 βαρέα πραγματοποιηθέντα εντός της τελευταίας 13ετίας. Μειωμένη δε, στην ηλικία των 60 με τουλάχιστον 10.500 συνολικά ένσημα.\nΆννα : Καλημέρα, γεννήθηκα το 1958 και απέκτησα δύο παιδιά (1986 και 1989). Από 10/1985 μέχρι 6/1990 έχω 770 ημερομίσθια στο ΤΑΤΤΑ ΕΤΑΠ ΜΜΕ. Από 12/1991 μέχρι 6/2005 έχω 9 χρόνια 10 μήνες και 67 ημέρες στο ΤΣΠΕΑΘ ΕΤΑΠ ΜΜΕ και ένα χρόνο επιδοτούμενη ανεργία. Από 2/2007 μέχρι σήμερα συνεχίζω να ασφαλίζομαι στο ΤΣΠΕΑΘ. Μπορείτα σας παρακαλώ να μου απαντήσετε αν μπορώ να βγω στη σύνταξη έστω και με αναγνώριση κάποιου χρόνου; Πότε μπορώ τελικά να συνταξιοδοτηθώ; Σας ευχαριστώ πολύ για το χρόνο σας.\nΑπάντηση : Οι γυναίκες ασφαλισμένες του ΤΣΠΕΑΘ οι οποίες γίνονται 55 ετών εντός του 2013 θεμελιώνουν συνταξιοδοτικό δικαίωμα με τη συμπλήρωση 20 ετών ασφάλισης και του 62 έτους της ηλικίας τους. Επειδή όμως το 62 έτος συμπληρώνεται μετά την έναρξη ισχύος του ν. 4336/2015, και δη το 2020, πλήρη σύνταξη δικαιούστε στην ηλικία των 65 ετών και 9 μηνών. Ομοίως ισχύει και για το ΤΑΤΤΑ.\nΣωτήρης : Καλησπέρα σας και συγχαρητήρια για το site και τις χρήσιμες συμβουλές σας. Έχω γεννηθεί το 1967 και ο ασφαλιστικός μου βίος έχει ως εξής : ΙΚΑ βαρέα 1.559 έως 3/1998. Από 3/1998 έως σήμερα 5.720 ένσημα Δημοσίου. Έχω για αναγνώριση 18 μήνες στρατιωτική θητεία και 12 μήνες από αίτηση εξαγοράς τέκνου. Με την υπαγωγή των δημοσίων στον ΕΦΚΑ τα ένσημα μου θα γίνουν ΒΑΕ και θα ήθελα να μάθω έαν χρειάζεται να εργασθώ τα τελευταία 13,5 έτη με το καθεστώς ΒΑΕ ή εάν προστίθενται και τα 5 έτη από το ΙΚΑ, και συνεπώς θα χρειάζομαι 8,5 έτη προκειμένου να διακιούμαι σύνταξη με τις διατάξεις ΒΑΕ. Τέλος θα ήθελα να γνωρίζω αν δεν συνταξιοδοτηθώ με ΒΑΕ, χρειάζομαι 12.000 ένσημα και 62 έτη ή από τα 62 και μετά όποτε τα συμπληρώσω έως τα 67. Ευχαριστώ πολύ.\nΑπάντηση : Για τις προϋποθέσεις θεμελίωσης σύνταξης εξ ιδίου δικαιώματος, καθώς και για τα όρια ηλικίας καταβολής της σύνταξης των δημοσίων υπαλλήλων και λειτουργών εξακολουθούν και μετά τον ΕΦΚΑ να έχουν εφαρμογή οι οικείες διατάξεις της συνταξιοδοτικής νομοθεσίας του Δημοσίου, όπως αυτές ίσχυαν. Δεν έχω ιδία γνώση περί της μετατροπής αυτής που αναφέρετε.\nΚαταρχήν σύμφωνα με τις γενικές διατάξεις πληρη σύνταξη γήρατος δικαιούστε στην ηλικία των 67 ετών ή των 62 με τουλάχιστον 12.000 ένσημα (πραγματικά και πλασματικά) ή τέλος σε όποια ηλικία συμπληρώσετε τα 12.000 αυτά ένσημα (μεταξύ 62 και 67). Για σύνταξη με τις διατάξεις των βαρέων απαιτούνται τουλάχιστον 4.500 συνολικά ασφαλιστικές ημέρες, εκ των οποίων οι 3.750 στο καθεστώς των βαρέων και επιπλέον οι 1.000 εντός των τελευταίων 13 ετών.\nΘεοδώρα : Γεννήθηκα το 1957. Ήμουν ασφαλισμένη στο ΙΚΑ από το 1977 μέχρι 1980 με σύνολο ενσήμων 510. Από 1/1988 είμαι ασφαλισμένη στον ΟΑΕΕ με περίπου 8.780 ένσημα. Πότε μπορώ να πάρω πλήρη σύνταξη και πότε μειωμένη ; Μπορώ να αναγνωρίσω πλασματικά χρόνια και πόσα ; Έχω δύο παιδιά ενήλικα σήμερα. Σας ευχαριστώ πολύ εκ των προτέρων.\nΑπάντηση : Καταρχήν πλήρη σύνταξη γήρατος δικαιούστε με βάση τις γενικές διατάξεις στην ηλικά των 67 ετών ή των 62 με 40 έτη ασφάλισης (πραγματικά και πλασματικά). Εάν συμπληρώσετε 35 έτη ασφάλισης μέχρι και το 2012, τότε στην ηλικία των 60 ετών και 9 μηνών. Μειωμένη σύνταξη εκ του ΟΑΕΕ δικαιούνται μόνο οι νέοι ασφαλισμένοι, όπως επίσης και οι μητέρες ανηλίκων.\nΈχετε δυνατότητα να εξαγοράσετε έως 4 έτη πλασματικών ετών για θεμελίωση εντός του 2011, έως 5 για το 2012, 6 για το 2013, και έως 7 από το 2014 και εφεξής.


seo Archives - Connected.gr\nΣτην αρχή του 2004, ένας νέος και μυστηριώδης όρος εμφανίστηκε μεταξύ των ειδικών του seo – το Google SandBox. Αυτό είναι το όνομα ενός νέου φίλτρου spam της Google, το οποίο αποκλείει τα νέα website από τα αποτελέσματα αναζήτησης. Η λειτουργία του φίλτρου SandBox έχει ως αποτέλεσμα τα νέα website να απουσιάζουν από τα αποτελέσματα [...]read more\nΣτις 25 Φεβρουαρίου 2003, η Google Company εφηύρε έναν νέο αλγόριθμο για ταξινόμηση σελίδων, με το όνομα LocalRank. Βασίζεται στην ιδέα ότι οι σελίδες θα έπρεπε να ταξινομούνται όχι με βάση τους παγκόσμιους συνδέσμους αναφοράς τους, αλλά με βάση τον τρόπο που αναφέρονται μεταξύ σελίδων που ασχολούνται με θέματα σχετικά με το συγκεκριμένο αίτημα. Ο [...]read more\nΑυτή η ενότητα παρέχει πληροφορίες βασισμένες σε μία ανάλυση διάφορων άρθρων σχετικά με το seo, επικοινωνίες μεταξύ ειδικών βελτιστοποίησης, πρακτική εμπειρία και ούτω καθεξής . Είναι μία συλλογή ενδιαφέροντων και χρήσιμων συμβουλών, ιδεών και υποθέσεων. Μη θεωρήσετε αυτή την ενότητα ως γραμμένη σε πέτρα, αλλά ως μία συλλογή πληροφοριών και προτάσεων για τη μελέτη σας. [...]read more\nΤο περιεχόμενο στην κατασκευή ενός site και στην κατασκευη eshop magento παίζει ένα σημαντικό ρόλο στην προβολή του site για πολλούς λόγους. Θα περιγράψουμε μερικούς από αυτούς σε αυτή την ενότητα. Επίσης θα σας δώσουμε μερικές συμβουλές σχετικά με τον τρόπο που μπορείτε να γεμίσετε το site σας με καλό περιεχόμενο. - Μοναδικότητα περιεχομένου. Οι μηχανές [...]read more\nΣτις μέρες μας, καθένας μπορεί να δημιουργήσει μία σελίδα στο Internet χωρίς να έχει κανένα έξοδο. Επίσης, υπάρχουν εταιρείες που προσφέρουν δωρεάν υπηρεσίες φιλοξενίας που δημοσιεύουν τη σελίδα σας με αντάλλαγμα να έχουν το δικαίωμα να εμφανίζουν διαφημίσεις σε αυτήν. Επίσης πολλοί πάροχοι υπηρεσιών Internet σας επιτρέπουν να δημοσιεύσετε τη σελίδα σας στους σέρβερ τους [...]read more\nLink Popularity Checker Αυτό το πρόγραμμα θα συγκεντρώσει όλες τις διαθέσιμες μηχανές αναζήτησης και θα δημιουργήσει μία λίστα χωρίς διπλές καταχωρήσεις των εισερχόμενων συνδέσμων στην πηγή σας. Για κάθε σύνδεσμο, θα δείτε σημαντικές παραμέτρους όπως το κείμενο συνδέσμου και το PageRank της αναφερόμενης σελίδας. Εάν έχερε μελετήσει αυτό το άρθρο, θα γνωρίζετε πόσο σημαντικές είναι [...]read more\nhttps://www.connected.gr/main/wp-content/uploads/2012/09/goaccess-web-log-analyzer-featured.png 950 392 master master https://secure.gravatar.com/avatar/09e0598a8d84fe53eaf3b5e5c42aab20?s=96&d=mm&r=g 28 Σεπτεμβρίου 2012 3 Απριλίου 2019\nΗ επιλογή των λέξεων-κλειδιά θα πρέπει να είναι το πρώτο σας βήμα, όταν κατασκευάζετε ένα website. Θα πρέπει να έχετε διαθέσιμη τη λίστα των λέξεων-κλειδιά που θα ενσωματώσετε στο κείμενο του website σας, προτού ξεκινήσετε να το δημιουργείτε. Για να ορίσετε τις λέξεις-κλειδιά του website σας, θα πρέπει να χρησιμοποιήσετε τις υπηρεσίες seo που προσφέρονται [...]read more\nΥπάρχουν δύο ξεχωριστές στρατηγικές – βελτιστοποίηση για ένα μικρό αριθμό πολύ δημοφιλών λέξεων-κλειδιά, ή βελτιστοποίηση για ένα μεγάλο αριθμό λιγότερο δημοφιλών λέξεων. Στην πράξη, συχνά και οι δύο στρατηγικές συνδυάζονται. Το μειονέκτημα των λέξεων-κλειδιά που προσελκύουν συχνά αιτήματα είναι ότι ο βαθμός ανταγωνιστικότητας είναι υψηλός για αυτές. Συχνά δεν είναι δυνατό για ένα νέο website [...]read more\nΌταν θα έχετε οριστικοποιήσει τη λίστα των λέξεων-κλειδιών σας, θα πρέπει να προσδιορίσετε τις κύριες λέξεις-κλειδιά για τις οποίες θα βελτιστοποιήσετε τις σελίδες σας. Μία προτεινόμενη τεχνική για αυτό ακολουθεί. Τα σπάνια αιτήματα απορρίπτονται αμέσως (για την ώρα). Στην προηγούμενη ενότητα, περιγράψαμε τη χρησιμότητα τέτοιων σπάνιων αιτημάτων, αλλά αυτά δεν απαιτούν κάποια ιδιαίτερη βελτιστοποίηση. Αυτά [...]read more\nΌπως αναφέρθηκε παραπάνω, οι υπηρεσίες μηχανής αναζήτησης συχνά προσφέρουν ανακριβείς πληροφορίες σχετικά με τις λέξεις-κλειδιά. Αυτό σημαίνει ότι είναι ασυνήθιστο να λάβετε τη βέλτιστη συλλογή των λέξεων-κλειδιά του website με την πρώτη σας προσπάθεια. Αφότου το website σας τεθεί σε λειτουργία, και έχετε διεξάγει κάποια αρχική προβολή, μπορείτε να λάβετε πρόσθετα στατιστικά των λέξεων-κλειδιά, που [...]read more


Τραγικός...!: Επεισόδια στιγμάτισαν την «πρώτη» της Μίλαν\nΕπεισόδια στιγμάτισαν την «πρώτη» της Μίλαν\nΜε επεισόδια στιγματίστηκε η πρώτη συγκέντρωση των παικτών της Μίλαν στο προπονητικό της κέντρο. Περίπου εκατό «ένθερμοι» οπαδοί των «ροσονέρι» συγκεντρώθηκαν στο Μιλανέλο δημιουργώντας αναταραχή. Σύμφωνα με δημοσιεύματα, εκτόξευσαν καπνογόνα προς την κεντρική είσοδο και αποδοκίμασαν με συνθήματα τους διοικούντες την ιταλική ομάδα.\nΟι οπαδοί είναι δυσαρεστημένοι τόσο από την παραχώρηση του Κακά όσο και από τη μη απόκτηση αντικαταστάτη του Βραζιλιάνου σούπερ σταρ και είναι απορίας άξιο μέχρι πού είναι διατεθειμένοι να το «τραβήξουν».\nΟ προέδρος του συλλόγου, Σίλβιο Μπερλουσκόνι, με δηλώσεις του επιχείρησε να τους καθησυχάσει υποστηρίζοντας ότι παρά την παραχώρηση του Κακά στη Ρεάλ Μαδρίτης, η ομάδα, είναι η πιο ισχυρή στην Ιταλία χωρίς να χρειάζεται νέες μεταγραφικές προσθήκες. Η πορεία έδειξε πως οι εγγύησεις του ισχυρού άντρα δεν έπιασαν τόπο και η κατάσταση εκτονώθηκε...\nΑναρτήθηκε από: Ουρακοτάγκος στις 19:29


Αρχική Περιβάλλον Το Ην. Βασίλειο απαγορεύει την πώληση προϊόντων από παράνομη αποψίλωση\n15 Νοεμβρίου 2020 - 10:19\nΤέλος στην παράνομη αποψίλωση των δασών, επιχειρεί να βάλει η κυβέρνηση του Ηνωμένου Βασιλείου. Και εισήγαγε έναν νέο νόμο. Ο οποίος θα αναγκάσει τις επιχειρήσεις να ελέγχουν πιο προσεκτικά από πού προέρχονται τα υλικά τους.\nΑπαγορεύεται στις εταιρείες να πωλούν είδη που χρησιμοποιούν πρώτες ύλες που προέρχονται με τρόπο που παραβιάζει την τοπική νομοθεσία για την προστασία των δασών και άλλων φυσικών περιβαλλόντων στη χώρα όπου παράγονται.\nΤο Ηνωμένο Βασίλειο ετοιμάζεται να φιλοξενήσει τις συνομιλίες του ΟΗΕ για το κλίμα, γνωστό ως COP26. Και ελπίζει ότι αυτά τα μέτρα θα ενθαρρύνουν και άλλα έθνη να κάνουν περισσότερα για την προστασία του τροπικού δάσους.\nΠρος το παρόν είναι δύσκολο να εντοπιστεί η πηγή προϊόντων. Αλλά, ανακαλύφθηκε πρόσφατα ότι το ένα πέμπτο της σόγιας και του βοείου κρέατος που εξήχθησαν από τη Βραζιλία στην ΕΕ προήλθε από παράνομα αποψιλωμένη γη.\nΗ διαβούλευση από την κυβέρνηση του Ηνωμένου Βασιλείου σχετικά με το νέο νόμο έλαβε 60.000 απαντήσεις. Με το 99% να συμφωνεί ότι απαιτείται νομοθεσία.\nΟ νέος νόμος καλεί τις εταιρείες να αυξήσουν τη διαφάνεια και να το κάνουν με τη «δέουσα επιμέλεια».\nΕλέγχοντας εάν τα προϊόντα που παράγουν συμβάλλουν στην παράνομη καταστροφή του περιβάλλοντος.\nΑλλά δεν είναι ακόμη σαφές πώς οι εταιρείες θα αποδείξουν ότι τα προϊόντα τους δεν προέρχονται από αυτά τα μέρη.\nΠροηγούμενο άρθροΠάνω από 350 σπάνια και προστατευόμενα ερπετά, σώθηκαν από λαθρεμπόριο\nΕπόμενο άρθροΤο νιτρώδες οξείδιο είναι ένα πολύ ισχυρότερο αέριο θερμοκηπίου από το CO2


Εύκολα Άντερλεχτ, Φενέρ, κάζο για τη Γουέστ Χαμ | Contra.gr\nΕύκολα Άντερλεχτ, Φενέρ, κάζο για τη Γουέστ Χαμ\nΗ Άντερλεχτ και η Φενέρμπαχτσε πήραν εύκολες προκρίσεις κόντρα στις αδύναμες Γκασχόπερ και Σλάβια Πράγας, ενώ αντίθετα η ΜΠΑΤΕ Μπορίσοφ γνώρισε αποκλεισμό-σοκ απ' την Αστάνα. Σπουδαίο διπλό και πρόκριση για την Άστρα επί της Γουέστ Χαμ. Απέφυγε το Κάζο η Σπάρτα Πράγας που επικράτησε με 3-2 της Σοντερίσκε με ανατροπή.\nΤην πρόκριση στους ομίλους του Europa League πανηγύρισαν η Άντερλεχτ και η Φενέρμπαχτσε, οι οποίες είχαν εύκολο έργο κόντρα σε Γκασχόπερ (0-2) και Σλάβια Πράγας (3-0) αντίστοιχα, διπλασιάζοντας τις νίκες τους. Αντίθετα, η ΜΠΑΤΕ Μπορίσοφ υπέστη νέα ήττα απ' την Αστάνα, αποχαιρετώντας πρόωρα τη διοργάνωση. Η ΑΕΚ Λάρνακας δεν κατάφερε να διεκδικήσει τις ελάχιστες ελπίδες που είχε για πρόκριση, καθώς ηττήθηκε εύκολα με 3-0 απ' την Σλόβαν Λίμπερετς, ενώ η Σπάρτα Πράγας, παρότι βρέθηκε με την πλάτη στον τοίχο, έκανε την ανατροπή κι επικράτησε με 3-2 της Σοντερίσκε.\nΗ Ραπίντ Βιέννης τα "χρειάστηκε" κόντρα στην μαχητική Τρέντσιν, αλλά τελικά χάρη στο 4-0 του πρώτου αγώνα πήρε το εισιτήριο για τους ομίλους. Η Γάνδη πέρασε σαν... σίφουνας απ' την ΠΓΔΜ, σκορπώντας με 4-0 την Σκέντιγια, ενώ η Οσμάλνισπορ ολοκλήρωσε την έκπληξη, καθώς επιβλήθηκε με 2-0 της Μίντιλαντ. Τεράστιο διπλό για την Άστρα μέσα στην Αγγλία με 1-0 επί της Γουέστ Χαμ και μεγαλειώδης πρόκριση για τη ρουμανική ομάδα.\nΚαραμπάχ - Γκέτενμποργκ 3-0 [0-1]\nΜπρόντμπι - Παναθηναϊκός 1-1 [3-0]\nΓκασχόπερ - Φενέρμπαχτσε 0-2 [3-0]\nΣλόβαν Λίμπερετς - ΑΕΚ Λάρνακας 3-0 [0-1]\nΡόζενμποργκ - Αούστρια Βιέννης 1-2 [2-1]\nΠαρτιζάνι - Κράσνονταρ 0-0 [4-0]\nΆλκμααρ - Βοϊβοντίνα 0-0 [0-3]\nΆντερλεχτ - Σλάβια Πράγας 3-0 [0-3]\nΜΠΑΤΕ Μπορίσοφ - Αστάνα 2-2 [2-0]\nΓκενκ - Λοκομοτίβα Ζάγκρεμπ 2-0 [2-2]\nΣκέντιγια - Γάνδη 0-4 [2-1]\nΟσμάλνισπορ - Μίντιλαντ 2-0 [0-1]\nΠΑΟΚ - Ντιναμό Τιφλίδας 2-0 [0-3]\nΣπάρτα Πράγας - Σοντερίσκε 3-2 [0-0]\nΜάριμπορ - Γκαμπάλα 1-0 [3-1]\nΕρυθρός Αστέρας - Σασουόλο 1-1 [3-0]\nΧάιντουκ Σπλιτ - Μακάμπι Τελ Αβίβ 3-4 πεν. (2-1 κ.δ. και παρ.) [2-1]\nΟλυμπιακός - Αρούκα 2-1 παρ. (0-1 κ.δ.) [0-1]\nΣεντ Ετιέν - Μπεϊτάρ Ιερουσαλήμ 0-0 [1-2]\nΓουέστ Χαμ - Άστρα 0-1 [1-1]\nΣαχτάρ Ντόνετσκ - Μπασάκσεχιρ 2-0 [1-2]\nΡαπίντ Βιέννης - Τρέντσιν 0-2 [0-4]


Επισκευή ποδηλάτου ή αγορά νέου | ΠΟΔΗΛΑΤισσΕΣ.gr\nΕπισκευή ποδηλάτου ή αγορά νέου\nΤρί, 31/05/2022 - 21:02\nΣτις φωτογραφίες βλέπετε το ποδήλατο μου, ένα Peugeot Hi-Power του 1996 ή 1997.\nΕίναι σε κακή κατάσταση και σκέφτομαι να αλλάξω τις ζάντες γιατί έχουν στραβώσει, λάστιχα γιατί έχουν καεί.\nΤο derailleur πιθανότατα θέλει αλλαγή, η αλυσίδα, τα τακάκια συν ότι άλλο μπρείτε να δείτε και εσείς.\nΤο ερώτημα είναι, αξίζει να αλλάξω τόσα εξαρτήματα από άποψη κόστους ή να πάω σε ένα νέο;\n100-150€ θα τα έδινα για τα ανταλλακτικά, αξίζει όμως;\nΘα είναι καλύτερο από ένα έτοιμο των 250-300€;\nΘέλω να πιστεύω πως θα το χρησιμοποιώ για να κατεβαίνω στην πόλη.\nΆσφαλτος, 10χλμ πήγαινε έλα αλλά όχι κάθε μέρα.\nΤετ, 01/06/2022 - 10:05\n... θα το παίξω "αναθεωρητής / ανατρεπτικός / υπερβατικός".....,\nΔώσε βάση στην πενιά, νομίζω αξίζει να το δοκιμάσεις.\nΟι λέξεις - κλειδιά της ανάρτησής σου είναι οι: Θέλω να πιστεύω πως θα το χρησιμοποιώ για να κατεβαίνω στην πόλη. Άσφαλτος, 10χλμ πήγαινε έλα αλλά όχι κάθε μέρα.\nΒλέποντας το ποδήλατο, που δεν θεωρώ ότι είναι σε άσχημη κατάσταση, θα πρέπει να διερωτηθείς για 2-3 πραγματάκια: (α) είσαι διατεθειμένος να προσφέρεις αγάπη / προσωπική δουλειά στο δίτροχο άτι σου? (β) Πιάνουν τα χέρια σου ή έχεις επαφή με κάποιον που πιάνουν τα χέρια του και θα ήθελε να σε βοηθήσει? (γ) έχεις φαγούρα στην τσέπη και σου περισσεύουν χρήματα ή σκέφτεσαι ότι πλησιάζουν διακοπές και "το_κορίτσι_θα_θέλει_θάλασσα" ?????????\nΓια την χρήση που περιγράφεις και για το ποδήλατο που βλέπω, νομίζω ότι είναι μια χαρά για να φτιάξεις ένα μονοτάχυτο που θα σε μεταφέρει με ασφάλεια και άνεση στην άσφαλτο, στις μικρές σου διαδρομές. Ξεκίνα με καλό πλύσιμο / σαπούνισμα / τρίψιμο σε όλα τα σκουριασμένα (ατσαλόμαλλο από σουπερμάρκετ ή εργαλεία) να φανεί το μέταλλο.\nΟι στραβομένες ρόδες ακτινολογούνται και έρχονται στη θέση τους.\nΤακάκια, λάστιχα, σαμπρέλες, αλυσίδα, ντιζοκαλώδια φρένων δεν σώνονται, αλλάζονται με περίπου: 10€ + 20€ + 10€ + 10€ + 10€ = 60€ ΕΚΤΟΣ ΑΝ ΚΑΝΕΙΣ ΜΙΑ ΚΑΛΗ ΓΥΡΑ ΣΤΙΣ ΑΓΓΕΛΙΕΣ ΚΑΙ ΤΑ ΒΡΕΙΣ ΣΤΗ ΜΙΣΗ ΤΙΜΗ. Βάλε άλλα 10€ για την ακτινολόγηση.\nΝτεραγιέ - χειριστήρια - ντιζοκαλώδια ταχυτήτων τα αφαιρείς. Κασέτα και τρίδισκο: καλό σαπούνισμα, τρίψιμο, λάδωμα και άστα όπως είναι. Επέλεξε μια καλή σχέση (γρανάζι-δίσκο) και κόψε την αλυσίδα στο κατάλληλο μήκος (ίσως χρειαστείς και κανα half-link, ίσως όχι).\n... κάπως έτσι το σκέφτομαι..... Εναλλακτικά, το κόστος θα ανέβει πολύ, και δεν θα αξίζει / στην ουσία παίρνεις καινούργιο ποδήλατο.\n[ΦΥΣΙΚΑ όλα αυτά έχουν νόημα αν ο σκελετός του ποδηλάτου είναι εντάξη ως μέγεθος και όχι "παιδικός"...]\nΤετ, 01/06/2022 - 11:44\nΝα απαντήσω στις ερωτήσεις!!\nΑ: Ναι, είμαι!\nΒ: Ψιλο-πιάνουν αλλά έχω φίλους που μπορούν να βοηθήσουν.\nΓ: Έχω φαγούρα γιατί θα αναπτύξω ξανά ένα παλιό χόμπι.\nΜερικές ερωτήσεις γιατί είμαι άσχετος:\nΌταν λες μονοτάχυτο, εννοείς μία ταχύτητα!! Έχω ανηφόρες!! Θα πεθάνω!!\nΤις στραβομένες ρόδες που τις ισιώνω;\nΟυσιαστικά, αν σε αντιλαμβάνομαι σωστά δεν αξίζει να δώσω π.χ. 150€ όταν μπορώ να αγοράσω νέο με 250-300€.\nΤετ, 01/06/2022 - 12:46\nεχμμμ.... πόσο ανηφόρες είναι οι ανηφόρες? Με τι σχέση (γρανάζι - δίσκο) τις ανεβαίνεις τώρα?\nΟι στραβωμένες ρόδες θέλουν ακτινολόγηση. Σε ποδηλατάδικο.\nΚανα 100αρι, θα το έδινα, παραπάνω νομίζω δεν αξίζει. Αν έχεις πρόσβαση σε μτχρ ανταλλακτικά (από φίλους που έχουν κρατήσει τα "παλιά τους"), θα μπορούσες οικονομικά να κάνεις τις αλλαγές. Ή εναλλακτικά, υπομονή και καλό κοίταγμα στις αγγελίες, μέχρι να βρεις κάτι.\nΕίσαι Αθήνα ή επαρχία?\nτο αυτοκόλλητο στο σκελετό μπορεί να έλεγε κάποτε Peugeot, αλλά μου κάνει για απλό ποδήλατο σούπερ μάρκετ.... μπορεί να κάνω και τραγικό λάθος... δεν ξέρω, δεν τα πάω καλά με παλιά ΜΤΒ / ΑΤΒ ποδήλατα, υποθέτω ότι με 200 ευρώ βρίσκεις αντίστοιχο καινούργιο που δεν θα χρειαστεί να ασχοληθείς καθόλου.....\nΤετ, 01/06/2022 - 17:34\nΤώρα δεν ανεβαίνω, έχω να το\nΤώρα δεν ανεβαίνω, έχω να το οδηγησω μερικά χρόνια!\nΕπαρχία είμαι. Επίσης αν μου έρθει όρεξη μπορεί να το χρησιμοποιήσω και στο βουνό για βόλτες.\nΤο είχα αγοράασει από μεγάλο ποδηλατάδικο. Ήταν με δραχμές τότε, κάτι μεταξύ 100-200 χιλιάδων δραχμών.\nΤώρα, για κατάλληλα ελαστικά, σαμπρέλες κλπ θα βρώ απαντήσεις αν ψάξω στο forum, σωστά;\nΣάβ, 04/06/2022 - 18:49\nΚαλώς όρισες Joe_Doe,\nΚατ' αρχάς καμία σχέση δεν έχει η επισκευή ενός παλιού ποδηλάτου με την αγορά ενός καινούργιου. Είναι ανεξάρτητα πράγματα. Μπορούν να γίνουν και τα δύο για εντελώς διαφορετικούς λόγους.\nΕπίσης όπως σου λέει και ο απο πάνω, κατ' αρχάς πρέπει να σου κάνει το νούμερο. Σου κάνει; Πόσο ύψος έχεις; Πόσο είναι ο κάθετος στη σέλα σου; Κοντό μου φαίνεται από τις φωτό. Αν είσαι 1.85 δεν σου κάνει.Μέτρησέ τα αυτά, ψάξ' τα λίγο, και μετά βλέπεις.\nΑπ' ό,τι φαίνεται πάντως στην περιγραφή σου και στις πολύ μικρές φωτογραφίες που έχεις ανεβάσει, στην περιπτωσή σου ωραίο θα ήταν, για να κρατήσεις το κόστος σου όσο το δυνατόν χαμηλότερα, να μην αλλάξεις τίποτα εκτός από τα απολύτως αναλώσιμα, δηλαδή τα λάστιχα, τα τακάκια και ίσως την αλυσίδα σου. Ούτε 100 ευρώ δεν κάνουν αυτά. 70 στα έβγαλε πιο πάνω ο RR. Επίσης δεν χρειάζεται να επισκευάσεις κάτι εκτός από τους τροχούς.\nΌμως πρέπει να λύσεις, να καθαρίσεις και γρασάρεις οτιδήποτε κινείται ή περιστρέφεται στο ποδήλατό σου: κέντρα τροχών, λαιμό, μεσαία τριβή, εμπρός και πίσω εκτροχιαστές, συρματόσχοινα χειριστήρια ταχυτήτων και λεβιέδες φρένων και αλυσίδα.\nΕγώ προσωπικά δεν θα άλλαζα τίποτα από πάνω του μέχρι να δω ότι κάτι δεν δουλεύει ή δεν επισκευάζεται. Μόλις αρχίσεις να ψάχνεσαι με αλλαγές κλπ νομίζω ότι είσαι τόσο κάτω σε κόστος που πας κατευθείαν για καινούργιο.\nΌμως μια επισκευή γίνεται για το γαμώτο. δεν γίνεται μόνο με οικονικικά κριτήρια.\nΑν τα κάνεις όλα τα παραπάνω και μπεις στο κόλπο του ποδηλάτου κι εσύ όπως όλοι μας, τότε θα έρθει και το καινούργιο, με πολύ πιο ώριμο τρόπο και πολύ πιο κοντά στο τι θέλεις να κάνεις.\nΤο συγκεκριμένο δεν είναι κάτι τρομερό αλλά δεν παύει να έχει χαρακτήρα με τα (μια χαρά κατά τα άλλα) καντιλεβερ φρένα του, τα περιστροφικά του αλλαχτήρια ταχυτήτων και τις τεράστιες (τις φαντάζομαι- δεν φαίνονται στις φωτό σου) μανέτες για τα φρένα του.\nΚαλή δουλειά εύχομαι.\nΚυρ, 05/06/2022 - 23:14\nΑν ήμουν στην θέση σου, και επειδή στην επαρχία δεν υπάρχουν πολλές λύσεις, όπως στην πόλη, θα το έβαζα στη θέση του πάλι πίσω, με την προοπτική να μείνει για να εξασκείσαι πάνω του στο δέσε λύσε/ φτιάξε.\nΜη κοιτάξεις "πίσω", κάνε άλμα προς τα εμπρός, καλά σου λέει ο αγαπητός απο πάνω. Με 41 κάθετο θα ψάχνεις για γόνατα. Στο κατάλογο τότε της πεζώ, δεν είχαν αξιωθεί να βάλουν ούτε μιά βασική πληροφορία, όχι επειδή δεν θέλανε, αλλα επειδή ήταν low end ποδήλατο, βλέπε "πέτα με στο φαράγγι". Βλέπεις...τα πάντα είναι Μάρκετινγκ. Και η πεζώ ειδικά, είχε κατακλύσει την Υφήλιο με ποδήλατα για κάθε βαλλάντιο και κάθε τερραίν.\nΔεν τα λέω εγώ, θα τα δεις και στα κέντρα, αλλα και στους εκτροχιαστές, δηλαδή η ποιότητα είναι τέτοια, που δεν πάει πιό κάτω. Οπότε αν υποθέσουμε οτι πας για γενική επισκευή...η χαρά ίσως να μην κρατήσει πολύ. Ενώ αν ήταν υψηλού επιπέδου ποδήλατο, τα πράγματα θα ήταν διαφορετικά...\nΠάρε ένα καινούριο ποδήλατο, σε κάθε περίπτωση, και μόνο αφού σε μετρήσουν στοιχειωδώς. Αν ήμουν στη θέση σου θα πέταγα στο καιάδα το πεζώ, χωρίς καμία ενοχή ή αναστολή και συγνώμη που στο λέω. Θα σκεφτόμουν μέσα μου..."ωρε τι νύχια είχε αυτή η μπαλότσα που είχα" ?! θα έκλεινα το κεφάλαιο Εφηβεία, ξαναγράφοντας ένα νέο, ποδηλατικού περιεχομένου αθλητικό και προσωπικό μου κεφάλαιο, την Ωριμότητα\nΒέβαια ...αν υπάρχει χώρος, μπορεί να γίνει αγορά και καινούριου με παράλληλη φύλαξη του πέζουρα! Σίγουρα όμως (προσωπική γνώμη πάντα), η επαρχία πρέπει να διαλέγει το άριστο, να μην της μένει η δευτεράντζα. Αλλωστε τα βουνά και τα τοπία της ζητάνε το καλύτερο. Δηλαδή όχι επειδή είναι επαρχία, να της δώσουμε βήτα διαλογής πράγμα.\nΔευ, 06/06/2022 - 10:37\nΕίμαι 1.87 αλλά το αισθάνομαι καλά όταν το καβαλάω, τουλάχιστον για τις μικρές βόλτες που το είχα κάνει πριν μερικά χρόνια.\nΠως μπορώ να αντιληφθώ αν είναι κατάλληλο για το ύψος;\nΠρος το παρόν, σκέφτομαι να αλλάξω τα απολύτως απαραίτητα, να το δοκιμάσω και το βλέπω.\nΑν μπορείτε, δώστε μερικές ιδέες για νέα ποδήλατα μικτής χρήσης, κυρίως για την πόλη αλλά ίσως και κάποιες εξορμήσεις στο βουνό.\nΔευ, 06/06/2022 - 20:36\nΌπως εί[παμε άλλο το να σώσεις ένα ποδήλατο από τον αφανισμό, άλλο το να σου κάνει εσένα προσωπικά κι άλλο το να αγοράσεις ένα καινούργιο γι αυτό που χρειάζεσαι.\nΑφού είσαι 1.87 δεν σου κάνει.\nΜπορεί να κάνει ίσως σε κάποιο φίλο σου ή σε κάποιο άλλο μέλοςτης παρέας σου ή της οικογένειάς σου. Αλλά για σενα δεν κάνει.\nΑκόμα κι αν σου φαίνεται οκ για μια βόλτα 2-3 χλμ μετά απ' αυτό, απλώς κάνεις κακό στο μυοσκελετικό σου.\nΑν το φτιάξεις θα το κάνεις (όπως είπαμε) για το γαμώτο και για κάποιον άλλον που θα του κάνει.\nΑυτό που χρειάζεσαι για αρχή είναι να ψάξεις κάποιο site που θα λέγεται κάπως σαν bicycle fitting guide ή κάτι τέτοιο. Θα βάλεις τις μετρήσεις σου εκεί και θα δεις τι θα σου δόσει για το νέο ποδήλατο που θα αγοράσεις.\nΤρί, 07/06/2022 - 10:15\nσυμφωνώ σε όλα.... αλλά....\n....μια χαρά τα γράφετε, αλλά ας μην υπερβάλουμε. Ναι, όντως, πάντα και για πάντα θα φωνάζουμε για δύο ΒΑΣΙΚΑ θέματα: (α) επιλέξτε τον σωστό τύπο ποδηλάτου για τη χρήση που θα κάνετε και (β) επιλέξτε το σωστό νούμερο σκελετού για το σώμα σας.\nΛάθος τύπος / κατηγορία ποδηλάτου, σημαίνει ότι μάλλον θα δυσκολευτείς, το ποδήλατο δεν θα σε βοηθήσει, θα ταλαιπωρείσαι λίγο παραπάνω.... Πριν χρόνια τα σουπερ μάρκετ πουλούσαν ΜΤΒ (λέμε τώρα...) με χοντρολαστιχάρες και περισσότερες σούστες από ότι η stratocaster του Stevie Ray Vaughan... και όλοι τα αγόραζαν και βολτάρανε στο Σύνταγμα..... ΠΡΟΦΑΝΩΣ όλα τα ποδήλατα θα σε πάνε παντού και μια χαρά βολτάρεις στην άσφαλτο με 2,5" ελαστικά και σούστες, απλά θα κουραζόσουν λιγότερο με 1" ελαστικά και ΧΩΡΙΣ αμορτισερ. Επίσης, έχουμε δει κούρσες σε χωματοκαταστάσεις, αλλά φυσικά ένα ΜΤΒ με δισκόφρενα και σωστά ελαστικά θα σε πάει πιο γρήγορα και με ΑΣΦΑΛΕΙΑ στις γκρεμίλες του Υμηττού. Το ίδιο και με τα σπαστά, έχουμε δει σπαστά σε brevets, απλά ο αναβάτης έκανε διπλό άθλο....\nΓια το μέγεθος του σκελετού, έχει σημασία όταν θα κάνεις ΣΟΒΑΡΗ χρήση ποδηλάτου. Αν ετοιμάζεσαι για μεγάλες αποστάσεις, αν θέλεις να δαγκώνεις τα χρονόμετρα και τα καρδιοσυχνόμετρα, ΠΡΟΦΑΝΩΣ θα πρέπει να καβαλάς σωστό νούμερο και να στηθείς ΣΩΣΤΑ επάνω του. Για απλή χρήση, για απλές χαλαρές βόλτες, όσο συχνές και να είναι, δεν χάθηκε ο κόσμος αν είσαι και μερικά νούμερα εκτός. Πάλι θα σε δυσκολεύει, αλλά δεν θα κάνεις και καμιά ζημιά στο σώμα σου. Όταν κουμπώνεις με ποδηλατικά παπούτσια, τότε τα πράγματα ζορίζουν. Ακόμα και μικρές αποκλίσεις σε ρυθμίσεις ύψους σέλας και μπρος-πίσω κλπ μπορούν να επιφέρουν σωματικές βλάβες όταν κάνεις μεγάλες διαδρομές / έντονη προπόνηση.....\nΤρί, 07/06/2022 - 18:51\nΣωστά πάντα τα λές, απλά να κάνω μιά παρένθεση τώρα που είδα καλύτερα το φωτογραφικό υλικό\nΝομίζω πως όταν η αλυσίδα είναι σκουριασμένη και κοκκαλωμένη, τότε είναι μονόδρομος η αλλαγή της. Επίσης φαίνεται να είναι και κάποια γρανάζια σκουριασμένα, που μάλλον σημαίνει οτι το ψωμάκι... κάπως έχει φαγωθεί. Αλλα πάλι δεν μπορεί να είναι κανείς σίγουρος, αν δεν δει / αγγίξει / σκαλίσει απο κοντά. Οι φωτογραφίες δεν λένε πάντα την αλήθεια. Αλλα όσο λύνεις, τόσο θα διαπιστώνεις το " μέγεθος της καταστροφής" Μακάρι να βγω ψεύτης\nΑπ΄ όσο ξέρω (απο ερασιτεχνική, μή επαγγελματική, μή αθλητική, ενασχόλησή μου με χρέπια, προς απόκτηση εμπειρίας), αν πάμε να σώσουμε την αλυσίδα, μπορεί να έχουμε μεν κάποιες ελπίδες ανάστασης, αλλα συνήθως είναι ήδη φθαρμένη (τεντωμένη) οπότε η αλλαγή της είναι επιβεβλημένη.... Σαν να λέμε "έβαλα βενζίνη στο αυτοκίνητό μου". Κάπως έτσι πιστεύω έχουν τα πράγματα,\nΚι εγώ θέλω να δώσω ενθουσιασμό και ελπίδες όταν βλέπω εγκατάλειψη εργαλείου,για να παίρνουμε τα πάνω μας, για το γαμώτο, για την εμπειρία, .. αλλα απο την άλλη μεριά δεν πρέπει να δίνω φρούδες ελπίδες. Ο μάστορας απο μέσα μας πρέπει να είναι ...έτοιμος να βγεί πάντα ! χα χα χαΑΑ !\nΤώρα για αγορά καινούριου, σίγουρα θα προτιμούσα ατσαλάκι, και πάντως όχι αλουμίνιο σκελετό, αλλα ....Δεν μιλάω άλλο, επειδή είναι πονεμένη ιστορία ! χα χα!\nΚαλές βόλτες σε όλους εύχομαι!\nΣάβ, 11/06/2022 - 20:09\nΤο κοίταξα και πράγματι,\nΤο κοίταξα και πράγματι, είναι πολύ κοντό!!\nΈψαξα στο site και βρήκα ποιες είναι οι ποιοτικές μάρκες ποδηλάτων και μάλλον θα πάω σε νέο ποδήλατο, είτε μεταχειρισμένο είτε καινούργιο.\nΔευ, 13/06/2022 - 13:39\nΑυτό το παλληκάρι που γράφει, έχει δοκιμάσει ουκ ολίγα ποδήλατα. Συμφωνώ μαζί του σε πολλά πράγματα που γράφει.\nΒέβαια 26άρης τροχός σήμερα...? κατα κάποιο τρόπο μπήκε στο περιθώριο, βγήκαν άλλα κόλπα, 27,5 29 και λοιπά...\nΑχ βρε χρόνια! πως περάσατε ! χα χα ! Καλές βόλτες, ότι και να πάρεις, πάντα όρθιος εύχομαι!


Drops Laundry Services - Franchise Portal\nDrops Laundry A.E.\n2ο χλμ Λεωφόρου Παιανίας - Μακροπούλου\nΗ Drops Landry Services είναι μια αμιγώς ελληνική αλυσίδα υπηρεσιών καθαρισμού ιματισμού, που στοχεύει στην ποιότητα υπηρεσιών σε προσιτές τιμές. Υιοθετώντας πελατοκεντρική φιλοσοφία απ’το ξεκίνημά της, η Drops Laundry Services παρέχει ποιοτικές υπηρεσίες καθαρισμού σε ιδιώτες και επιχειρήσεις στις καλύτερες τιμές της αγοράς.\nΜε κεντρικό σύνθημα «Ο δικός μας τρόπος να φροντίζουμε τα ρούχα σας!» από την ίδρυσή της, υιοθέτησε υψηλά περιβαλλοντικά πρότυπα τόσο στην λειτουργία της, όσο και στην συμπεριφορά της. Με ένα φρέσκο, minimal και σύγχρονο design καταστημάτων, κατάφερε μέσα σε πολύ σύντομο χρονικό διάστημα να λειτουργήσει και να δημιουργήσει:\nκαταστήματα στην Νέα Πεντέλη, στο Νέο Ψυχικό, στο Παλαιό Φάληρο, στο Περιστέρι, στην Κηφισιά, στο Κολωνάκι, στη Ν. Ερυθραία, στην Α. Παρασκευή, στη Ν. Ηράκλειο και στα Σπάτα\n1 κεντρική μονάδα καθαρισμού ιματισμού στα Σπάτα\nτην πρωτοποριακή υπηρεσία Drops Delivery για όλη την Αττική\nτην αποκλειστική συνεργασία για χρήση και εμπορεία των επώνυμων & πιστοποιημένων μη τοξικών απορρυπαντικών της Diversey\nΣτο μοντέλο franchise της drops δεν απαιτούνται ιδιαίτερες δεξιότητες. Η πλύση και ο στεγνός καθαρισμός είναι δουλειά εξειδικευμένων τεχνικών και της παραγωγής μας. Ο υποψήφιος franchisee πρέπει να διαθέτει ικανότητες πώλησης. Η ομάδα της drops εκπαιδεύει των franchisee στις ειδικές γνώσεις στο στεγνό καθαρισμό που απαιτούνται για την αποτελεσματική διαχείριση του πελάτη αλλά και στις διαδικασίες για την καθημερινή αποδοτική λειτουργία του καταστήματος.\nDROPS LAUNDRY SERVICES«Προτάσουμε συνεχώς την έννοια της επιχειρηματικής αλληλεγγύης»\nΗ Drops Laundry αναπτύσσεται στην Κύπρο\nΗ εταιρεία καθαριστηρίων Drops Laundry αναπτύσσεται και επεκτείνει τις δραστηριότητές της στην Κύπρο με 2 νέα καταστήματα στη Λεμεσό. Η γνωστή αλυσίδα επέλεξε σημεία κλειδιά για τα νέα της καταστή...\nΝέο κατάστημα στην Πανόρμου από τη Drops Laundry Services\nΝέο κατάστημα στο Χαλάνδρι από τη Drops Laundry Services\nΤα Drops Laundry Services καινοτομούν με το 1ο επαναστατικό μηχάνημα στεγνού καθαρισμού με τεχνολογία Κ4\nΝέο κατάστημα Drops Laundry Services στη Νέα Ερυθραία\nΤο ΠΡΩΤΟ κατάστημα BY DROPS στην Αγία Παρασκευή από τη Drops Laundry Services\nΕγκαίνια νέου καταστήματος Drops Laundry Services στο Νέο Ψυχικό\nDrops Laundry Services: ένα success story μέσα στην κρίση\n40 εως 60 τ.μ.\n€35.000 εως €45.000\nΗ Drops Laundry προτείνει ένα ευέλικτο μοντέλο επιχειρηματικής συνεργασίας, όπου μπορεί να αποτελέσει μια λύση χαμηλής επένδυσης.\nΗ εναλλακτική πρόταση περιλαμβάνει : Χαμηλού κόστους επένδυση αφού τα franchise της είναι αποκλειστικά σημεία παράδοσης-παραλαβής ιματισμού. Η διαχείριση των ρούχων πραγματοποιείται κεντρικά εξασφαλίζοντας χαμηλές τιμές στον καταναλωτή και σταθερή ποιότητα σε όλο το δίκτυο των καταστημάτων της.


H Σπυριδούλα αποκάλυψε γιατί μάλωσε με τον σύντροφο της... | Reporter Cyprus | Celebrity\nΈτσι αντέδρασε η Σπυριδούλα όταν είδε για πρώτη φορά τα αρνητικά σχόλια για εκείνη\n«Δεν είναι καθόλου ωραίο να βγαίνεις έξω και να βλέπεις ότι υπάρχει όλο αυτό το κακό με το όνομά σου. Δεν είναι ωραίο. Εγώ πέρασα τόσο ωραία πραγματικά και βγήκα έξω και είπα μας εγώ πως γίνεται να το ζούσα έτσι και να παίρνω αυτό από τον κόσμο; Βέβαια υπάρχει και η άλλη πλευρά που ο κόσμος μου λέει πως είμαι αυθεντική. Επίσης είναι δύο κόσμοι. Ο κόσμος του δρόμου και ο κόσμος του Ίντερνετ. Υπάρχουν πράγματα τα οποία θα τα ξαναέλεγα διαφορετικά, όχι με αυτόν τον τρόπο και το ύφος. Έχω ζητήσει συγγνώμη προσωπικά από κάποια παιδιά» είπε, μεταξύ άλλων, η Σπυριδούλα Καραμπουτάκη.\nΗ φιναλίστ του MasterChef απάντησε μεταξύ άλλων και για τα δύο σκηνικά με την Εύα και την καρέκλα, αλλά και την Ασημίνα με τους εγκέφαλους γαρίδας.\n«Το περιστατικό με την Εύα και το σκαμπό δεν είναι όπως φάνηκε. Όντως πονούσε η μέση μου και έπρεπε να καθίσω. Απλά υπήρχε μια κουβέντα πριν με την Εύα και την Ιωάννα για το ποιος θα καθίσει. Επειδή ο αρχηγός και ο υπαρχηγός πρέπει να κάθονται, για να μην σηκώσω κάποιο από τα παιδιά κι επειδή είχα συζητήσει την Εύα πριν από λίγο, οπότε μου είπε αν θέλω να κάτσω, να σηκωθεί. Εσείς είδατε από την ερώτηση του κυρίου Κουτσόπουλου και μετά που απάντησα ότι θα σηκωθεί η Εύα, όχι τόσο γλυκά όσο τώρα. Απλά φάνηκε υπερβολικά άσχημο κι εγώ όταν το είδα, ήταν πολύ άσχημο.\nΈχω ζητήσει συγγνώμη προσωπικά στα παιδιά, και στην Ασημίνα και της το είπα και πάλι και πάλι μετά τον τελικό που βγήκαμε όλοι μαζί. Υπάρχουν παιδιά που τους είπα συγγνώμη. Δεν θυμάμαι να πέταξα το βούτυρο. Δεν ξέρω αν είδατε τον πάγκο μας, δεν θυμάμαι πραγματικά τι πέταξα. Η εντολή που είχα ήταν να κατέβω και να μαζέψω τον χαμό και να κάνω ότι προλαβαίνω από παρασκευές για να συνεχίσει ο επόμενος. Πέρασαν τέσσερις μέρες και μετά μας το είπε ο Ζαχίρ», είπε μεταξύ άλλων η Σπυριδούλα.\nΔείτε το βίντεο που ετοίμασε το Πρωινό και όλα όσα ειπώθηκαν στον αέρα της εκπομπής!\nΚόλαφος για τη Σπυριδούλα Καραμπουτάκη ήταν το βίντεο που ετοίμασαν και παρουσίασαν στον αέρα της εκπομπής Πρωινό. Το βίντεο αφορούσε συγκεκριμένα κάποιες στιγμές της παίκτριας από το παιχνίδι και όπως χαρακτηριστικά αναφερόταν και στο σουπεράκι της εκπομπής: “Όλη η αλήθεια για τη Σπυριδούλα. Οι στιγμές της όπως μας τις έδειξαν στο MasterChef που έκαναν το κοινό να την αντιπαθήσει”.\n«Αυτό που έλεγε ότι είναι η πρώτη Ελληνίδα MasterChef, το δέχομαι γιατί δικαιούται να λέει ότι θέλει. Αλλά αυτό που έκανε στην Εύα με το σκαμπό μου θυμίζει καψώνι αισχίστου είδους στο στρατό που δεν γίνονται πια αυτά. Όπως και αυτό με τον Παντελάκο, με τα μανιτάρια», είπε ο Δημήτρης Ουγγαρέζος μετά την προβολή του βίντεο.\n«Εγώ δεν θέλω να πω τίποτα, δεν σχολιάζω τίποτα», τόνισε η Φαίη Σκορδά που δεν θέλησε από την πλευρά της να σχολιάσει το συγκεκριμένο βίντεο.


xanthibasket: Γ΄ ΕΘΝΙΚΗ 4η Αγωνιστική 6/11/2016\nΠαρόλα αυτά και ίσως φανεί περίεργο δεν υπάρχει γκρίνια και μιζέρια στην ομάδα από τα αποτελέσματα. Στις προπονήσεις το κλίμα δεν είναι βαρύ αντίθετα είναι ξεκάθαρο πως οι παίκτες μου πιστεύουν πως αδικήθηκαν από τις συγκυρίες και πως κάποια στιγμή θα αλλάξουν τα δεδομένα. Και αυτό είναι αποτέλεσμα της λογικής και του στόχου που είχαμε βάλει από την αρχή. Στην Γ΄ΕΘνική θα παλεύουμε κάθε παιχνίδι θα παίζουν όλοι μικροί μεγάλοι γιατί σκοπός μας είναι να δίνουμε ευκαιρίες στους μικρούς παίζοντας δίπλα με παίκτες αναγνωρισμένης αξίας . Και φαίνεται αυτό το πιστεύουν όλοι πως αυτή η διάθεση και η προσπάθεια θα έχει αποτελέσματα. Είναι φανερό πως αυτό ΄φαίνεται στο παρκέ γιατί η ομάδα του προσφέρει υπέροχο θέαμα αφήνοντας μια πίκρα στους φιλάθλους μας παράλληλα όμως οι εμφανίσεις μας αφήνουν ανοιχτό παράθυρο για κάτι καλύτερο . Αυτό μου λένε οι φίλαθλοι μετά από κάθε παιχνίδι.\nxanthibasket :Ήσουν πλήρως κατατοπιστικός για το τι συνέβει στο προηγούμενο παιχνίδι. Ακολουθεί ένα εκτός έδρας με την ΑΕΚ μια ομάδα που μπορεί να μην έχει βρει ρυθμό αλλά έχει ψηλούς στόχους κια άριστο υλικό.\nΛ.Μαγιάννης.Κάθε παιχνίδι έχει τις δικές του προκλήσεις και σίγουρα αυτό με την ΑΕΚ είναι από τα πιο δύσκολα.\nΌπως και να έχει δεν είναι από τα παιχνίδια που στον προγραμματισμό μας τα επιλέξαμε ως νίκη πάση θυσία. Η ΑΕΚ έχει ίσως από τα καλύτερα υλικά στην κατηγορία παίζουμε στην έδρα της έχει κόσμο στα παιχνίδια έχει με λίγα λόγια πολλά υπέρ της. Στο μπάσκετ παίζουν και οι δύο ομάδες και εμείς μάθαμε να παλεύουμε όλα τα παιχνίδια. Δεν έχουμε να χάσουμε κάτι εάν κάνουμε άλλη μία μεγάλη προσπάθεια. Μόνο κέρδη θα έχουμε. Πιστεύω ότι η πίεση είναι στην άλλη πλευρά εμείς θα είμαστε πιο χαλαροί ψυχολογικά. Μια νίκη μας σίγουρα θα είναι ότι καλύτερο και θα μας δώσει κουράγιο για την συνέχεια. Αλλά ακόμη και έρθουν διαφορετικά θα πρέπει εμείς να το παλέψουμε θα πρέπει οι παίκτες μου τώρα μάλιστα που επανέρχονται όλοι από τους τραυματισμούς να αποδείξουν πρώτα στον εαυτό τους ότι προσφέρουν το καλύτερο στην ομάδα στους συμπαίκτες τους στο ίδιο τον ευατό τους.\n* Η ερώτηση -απορία αρκετός είναι ποιος είναι αυτός ο ΠΑΛΑΚΗΣ που έβαλε τριάντα πόντους???\nΓια τον Γιώργο Παλάκη έχω να πω πως φέτος θα είναι η χρονιά του εάν πιστέψει στον εαυτό του πως μπορεί να δώσει περισσότερα. Έχει όλο το πακέτο και θα είναι πρώτης τάξεως ευκαιρία να αποδείξει τι μπορεί να κάνει.\nΔεύτερο παιχνίδι ΣΑΝΤΑ-ΓΑΣ.\nΔύο ομάδες που από την αρχή χαρακτηρίστηκαν ως υποψήφιες για τον υποβιβασμό.\nΓια την ώρα η ΣΑΝΤΑ επιβεβαιώνει τα προγνωστικά. Μπάζει από παντού έχει μόνο το πρώτο με΄ρος το παιχνιδιών να δείξει κάτι και μετά χάνεται από το παρκέ και απλά παρακολουθεί τον αντίπαλο . Πρόβλημα στο σκοράρισμα εμφανές μιας και έχει την μικρότερη παραγωγή.Λίγα είναι τα παιχνίδια στα οποία θα μπορέσει να πάρει νίκη και ένα από αυτά είναι με τον ΓΑΣ το οποίο όπως έγραψα παραπάνω τον θεωρούν υποψήφιο για υποβιβασμό.\nΒλέποντας τον ΓΑΣ σχεδόν σε 3 παιχνίδια πιστεύω ότι βγαίνει αληθινός ο προπονητής του Νεοκλής Λεμονίδης που τόνιζε πως θα το παλέψουν θα υπάρχει καθημερινή βελτίωση και στο τέλος αφού ιδρώσουν υπερβολικά θα σωθεί η ομάδα γιατί οι μικροί έχουν την όρεξη και καθημερινά βελτιώνονται. Είναι αλήθεια πως ο ΓΑΣ πονάει στους ψηλούς ο ένας και μοναδικός προσπαθεί αλλά φορτώνεται με φάουλ υπάρχει η κούραση και καμιά ανάσα από τον πάγκο. Αν καταφέρει και τον κρατήσει εντός του παρκέ περισσότερο χρόνο μιας και δεν έχει αντίπαλο από την ΣΑΝΤΑ η ζυγαριά γέρνει επικίνδυνα υπέρ του. Βλέπω πιο πολύ νίκη του ΓΑΣ παρά της ΣΑΝΤΑ.\nΟ γηπεδούχος έχει αέρα από την νίκη με τον ΑΣΤΕΡΑ. Δυνάμωσε φέτος πολύ και αντιμετωπίζει διαφορετικά τους αντιπάλους του . Πρώτης τάξεως ευκαιρία να το αποδείξει απέναντι στον ΜΑΚΕΔΟΝΙΚΟ. Ο νικητής βάζει γερά θεμέλια .......\nΜε λίγα λόγια άσσος. ......\nΔιπλό και αν έρθει δημιουργεί προβλήματα επιβίωσης στον ΜΑΝΤΟΥΛΙΔΗ.\nΤίποτα άλλο από άσσος .Οι ΙΚΑΡΟΙ πρέπει να κερδίσουν η άνοδος δεν μπορεί να περιμένει κι άλλο.\nΆλλη μια ήττα εντός για τα ΜΟΥΔΑΝΙΑ είναι καταδίκη. Ο ΟΡΦΕΑΣ είναι ασταθής ομάδα ικανός για το καλύτερο και για το χειρότερο.


Η ζωή μας είναι ένα ταξίδι με όμορφα τοπία, αλλά και απότομες στροφές... - Euepixeirein\nΗ ζωή μας είναι ένα…\nΑισιοδοξία: 4 σκέψεις για να ξεπερνάτε τις δύσκολες στιγμές\nΗ ζωή μας είναι ένα ταξίδι με όμορφα τοπία, αλλά και απότομες στροφές. Ανάμεσα στις χαρές μεσολαβούν και λύπες: Ασθένειες, απόλυση, απογοητεύσεις, απώλειες προσώπων.\nΤο αξιοθαύμαστο, όμως, της ανθρώπινης φύσης είναι πως, ενώ στις πολύ δύσκολες στιγμές νιώθουμε διαλυμένοι και αδύναμοι να μαζέψουμε ξανά τα κομμάτια μας, με την πάροδο του χρόνου συμβαίνει το ακριβώς αντίθετο: Η πληγή γιατρεύεται, τα κομμάτια συγκεντρώνονται ξανά και ενώνονται -με ίδιους ή και λίγο διαφορετικούς τρόπους- και η ραγισμένη μας καρδιά, όχι μόνο επουλώνει τα τραύματά της αλλά γίνεται λίγο πιο μεγάλη, λίγο πιο δυνατή!\nΟ τρόπος με τον οποίον η ανθρώπινη φύση το πετυχαίνει αυτό είναι ο πιο απλός που μπορείτε να φανταστείτε: Με το να παραμένουμε ζωντανοί. Όρθιοι. Παρόντες. Να παίρνουμε μια βαθιά ανάσα και να κάνουμε το πρώτο βήμα μπροστά. Πώς; Ο ποιητής, φιλόσοφος και συγγραφέας Mark Nepo προσφέρει τις δικές του ενδιαφέρουσες απαντήσεις:\nΑποδεχόμενοι τις δύσκολες καταστάσεις\nΔεν είναι δείγμα απαισιοδοξίας το να αποδέχεται κανείς ότι δεν είναι καλά, ότι νιώθει θλίψη και μελαγχολία. Είναι ειλικρινής αποδοχή της εν εξελίξει ζωής που έχει εμπόδια, αναποδιές, απορρίψεις…\nΌταν οι δυσκολίες αυτές σας ραγίζουν, γιατί να μην αντιμετωπίσετε τα ραγίσματα αυτά ως ανοίγματα; Όσο σκληρή κι αν είναι η εμπειρία που βιώνετε, δεν παύει να αποτελεί κάτι νέο και αυτό το νέο είναι πάντα πιο σημαντικό από την καθαυτή δυσάρεστη εμπειρία. Ένας άνθρωπος μπορεί να βιώσει σκληρότητα, αδικία ή αδιαφορία, καταστάσεις που μπορούν ακόμα και να του αλλάξουν τη ζωή.\nΔεν είναι αποδεκτές αυτές οι καταστάσεις και δεν θα πρέπει κανείς να τις θεωρεί δεδομένες στη ζωή του, αλλά και το να θρηνεί για πάντα επειδή τις βίωσε ή τις βιώνει δεν οδηγεί σε καμία αλλαγή, σε καμία εξέλιξη.\nΑναζητώντας πραγματική ανακούφιση\nΌταν νιώθει κανείς ψυχολογικά και συναισθηματικά διαλυμένος, η εξάντληση που βιώνει τον οδηγεί στο να ρίχνει τις άμυνες και τα όριά του και να συνειδητοποιεί πως δεν διαφέρει και πολύ από όλους τους υπόλοιπους ανθρώπους γύρω του. Αυτό του επιτρέπει να «αγγίξει» τους άλλους αλλά και να δεχτεί το άγγιγμά τους πιο άμεσα. Ξαφνικά, τα πράγματα που νόμιζε πως έχουν σημασία, δεν είναι πια τόσο σημαντικά.\nΞαφνικά, καταφύγιο γίνεται η ίδια η ζωή και οι άνθρωποι που μπορούν να προσφέρουν ανακούφιση.\nΑναρωτώμεν οι «ποιος είναι ο ρόλος μου και σε ποιο σύνολο;»\nΠαρά τις καλές μας προθέσεις και την σκληρή δουλειά, στη ζωή δεν παίρνουμε πάντα αυτό που θέλουμε και το να προχωράμε μπροστά με αυτά που έχουμε είναι μία ουσιαστική συνειδητοποίηση για να ζούμε με ικανοποίηση. Δεν είναι εύκολο όταν κανείς βιώνει πόνο, ανησυχία ή τρόμο να σκεφτεί την συνολική σχέση του με τη ζωή. Τα συναισθήματα αυτά περιορίζουν, τη στιγμή που τα νιώθουμε, τις προοπτικές μας για το μέλλον.\nΌμως ένας από τους σκοπούς της αγάπης είναι να βοηθάμε ο ένας τον άλλον για να μπορούμε να κοιτάζουμε παραπέρα, μετά από το μεγάλο κύμα στο οποίο έχουμε αγκιστρωθεί. Ο ρόλος μας, λοιπόν, στο σύνολο είναι τόσο να πονάμε όσο και να αγαπάμε. Να πέφτουμε και να σηκωνόμαστε. Να ρίχνουμε αλλά και να σηκώνουμε.\nΚοιτάζοντας πέρα από την διάλυση\nΤο να νιώθει κανείς διαλυμένος δεν σημαίνει ότι τα πάντα γύρω του είναι διαλυμένα. Η σκέψη αυτή είναι αρκετή για να βοηθήσει κάποιον να αντιμετωπίσει τις δυσκολίες. Δεν περιστρέφεται ολόκληρη η ζωή γύρω από την δική μας δυσάρεστη κατάσταση.\nΓια την ακρίβεια, από οτιδήποτε δεν έχει να κάνει με εσάς θα πάρετε την ενέργεια και τη ζωτικότητα που χρειάζεστε στις δύσκολες στιγμές σας. Όταν, λοιπόν, νιώθετε κλεισμένοι στον εαυτό σας χρειάζεται να «ανοίξετε», όταν φοβάστε πρέπει να εμπιστευτείτε ξανά και όταν νιώθετε χαμένοι πρέπει να θυμάστε ότι είστε μέρος της αλυσίδας της ζωής, άρα δεν είστε ποτέ χαμένοι.\nΌλοι οι άνθρωποι νιώθουν κατά καιρούς διαλυμένοι. Όλοι πληγώνονται και πονούν και σπάνε και ανοίγουν σε κομμάτια. Σκοπός είναι να βρεθείτε με άλλους ανθρώπους, με τα ίδια διάσπαρτα κομμάτια, να τα ενώσετε, να αγγίξετε ο ένας τον άλλον και να εκτιμήσετε πόσο πολύτιμη είναι η ζωή!\n👉 Κατάρτιση και Εξειδίκευση για απαιτητικούς ενδιαφερόμενους\n> Αναβαθμίστε το Επαγγελματικό σας Προφίλ !\nPreviousPrevious post:Όλοι θέλουμε να φτάσουμε στο «ναι», αλλά τι συμβαίνει όταν η άλλη πλευρά συνεχίζει να λέει «όχι»;NextNext post:THE DIFFERENCE BETWEEN want and need IS SELF CONTROL


ΕΝΕΡΓΕΙΑΚΗ ΣΥΝΕΡΓΑΣΙΑ – TourkikaNea.gr\nΕφ. Σαμπάχ 15-3-2011\nΣτόχος του ταξιδιού στην Ρωσία η ενέργεια\nΠρώτο θέμα στο ταξίδι του Ερντογάν στην Ρωσία είναι η ενέργεια. Ο Ερντογάν στην συνάντηση του με τον Πούτιν θα συζητήσει μια σειρά από κρίσιμα θέματα, από το φυσικό αέριο έως τους πυρηνικούς σταθμούς.\nΟ πρωθυπουργός Ερντογάν πάει σήμερα στην Ρωσία για να μετάσχει στην δεύτερη σύναξη του Ανώτατου Συμβουλίου Συνεργασίας Τουρκίας-Ρωσίας. Ο Ερντογάν κατά την επίσκεψη του στην Ρωσία θα συζητήσει μια σειρά από κρίσιμα θέματα, όπως το φυσικό αέριο και οι πυρηνικοί σταθμοί. Ειδικοί της ενέργειας ανέφεραν πως κατά την συνάντηση των δύο πρωθυπουργών θα συζητηθούν και διπλωματικά θέματα, αλλά η βαρύτητα θα δοθεί στα ενεργειακά, και είπαν πως « Οι Ερντογάν και Πούτιν μπορούνε να επιφέρουν σύντομα λύσεις στις συνεχιζόμενες διαπραγματεύσεις των δύο χωρών που έχουν κολλήσει. Το καλύτερο δείγμα για αυτό είναι η διαδικασία που ακολουθείται για τον πυρηνικό σταθμό που θα κατασκευαστεί στο Ακουγιού της Μερσίνας και για τον αγωγό South Stream.» Ο Πούτιν κατά την ημερήσια επίσκεψη που είχε κάνει το 2009 στην Τουρκία είχε υπογράψει περίπου 20 συμφωνίες. Ο εκπρόσωπος του Ρώσου πρωθυπουργού Ντιμίτρι Πέσκωφ στην ανακοίνωση του είπε πως « Στην συνάντηση που θα γίνει θα εξεταστούνε όλες οι πλευρές του ενεργειακού διαλόγου των δύο χωρών, και θα συζητηθεί και ο South Stream» .\nΣΤΗΝ ΕΠΙΚΑΙΡΟΤΗΤΑ ΚΑΙ Η ΒΙΖΑ\nΑνάμεσα στα πρώτα θέματα της συνάντησης είναι δίπλα στα ενεργειακά, οι διμερείς σχέσεις και η πιθανή επέμβαση του ΝΑΤΟ στην Λιβύη. Στην επίσκεψη του Ερντογάν αναμένεται να εξετασθεί και το ζωτικής σημασίας για τον τουρισμό θέμα της αμοιβαίας άρσης του καθεστώτος της βίζας. Αρμόδιοι των δύο χωρών αναμένουν πως κατά την καλοκαιρινή τουριστική περίοδο θα αρθεί η εφαρμογή της βίζας. Στην συνάντηση Ερντογάν και Πούτιν θα διερευνηθούνε οι προσπάθειες που πρέπει να γίνουν ώστε ο σημερινός όγκος των συναλλαγών των 26 εκ $ ανάμεσα στις δύο χώρες, να φτάσει την επόμενη περίοδο στα 100 εκ $. Το ταξίδι του πρωθυπουργού στη Ρωσία γίνεται στην 90η επέτειο της Συμφωνίας της Μόσχας που είχε υπογραφεί το 1921 ανάμεσα στην κυβέρνηση του εθνικού αγώνα και της Σοβιετικής Ρωσίας. Ο Ερντογάν θα μετάσχει και στους εορτασμούς αυτής της συμφωνίας, που ήταν η πρώτη που σύναψε η Τουρκία με ξένο κράτος.\nΘα συζητηθεί ο πυρηνικός σταθμός.\n– Θα εξετασθεί το στάδιο στο οποίο βρίσκεται η κατασκευή του πρώτου πυρηνικού σταθμού στο Ακουγιού της Μερσίνας.\n-Η Εταιρία Botaş που κάνει εκπτώσεις σε κάποιες δυτικές χώρες, ζητά έκπτωση στο φυσικό αέριο από την Gazprom.\n-Θα συζητηθεί και το αίτημα της Τουρκίας για έκπτωση στις ποσότητες φυσικού αερίου για τις οποίες εφαρμόζεται το ¨πάρε το ή πλήρωσε το¨.\n-Στην επικαιρότητα είναι επίσης και η εκχώρηση στον ιδιωτικό τομέα του συμβολαίου των 6 εκ. κυβικών φυσικού αερίου που παίρνει η Botaş από τον αγωγό Blue Stream.\n– Θα συζητηθεί επίσης ο καθορισμός της τιμής του φυσικού αερίου με βάση έναν άλλο δείκτη από την τιμή του πετρελαίου.\n-Θα συζητηθεί η πηγή για τα 35 εκ τόνους του αγωγού Σαμψούντας-Τσεϊχάν\n-Θα τεθούνε οι επενδύσεις που σχεδιάζει να κάνει η εταιρία Gazprom στον ενεργειακό τομέα της Τουρκίας.\n← ΔΕΝ ΑΝΑΣΤΕΛΟΝΤΑΙ ΤΑ ΣΧΕΔΙΑ\nΑΡΧΙΣΑΝ ΠΑΛΙ ΟΙ ΕΙΔΗΣΕΙΣ ΓΙΑ ΝΕΚΡΟΥΣ ΣΤΑ ΝΑ →\n5 thoughts on “ΕΝΕΡΓΕΙΑΚΗ ΣΥΝΕΡΓΑΣΙΑ”\nPingback: ΕΝΕΡΓΕΙΑΚΗ ΣΥΝΕΡΓΑΣΙΑ


ΣΧέδια ΟΠΑΠ: Κι αν (δεν) τους κάτσει;\nΗ πώληση του 33% των μετοχών του ΟΠΑΠ που κατέχει το ελληνικό Δημόσιο και η ανάδειξη αναδόχου για το κομμάτι του\nτεχνολογικού παρόχου είναι τα θέματα που κυριαρχούν στα περισσότερα έντυπα και ηλεκτρονικά μέσα. Βέβαια, αν κάποιος θελήσει να βγάλει συμπεράσματα για το τι ακριβώς «παίζεται» στα παραπάνω θέματα, έχοντας πληροφόρηση από τα μέσα αυτά, θα καταλήξει σε εθισμό στα προϊόντα τύπου ντεπόν και ασπιρίνης, αφού τα περισσότερα εξ αυτών περιγράφουν με τον καλύτερο τρόπο τις επιδιώξεις κάποιου μελλοντικού αγοραστή.\nAυτά που αναφέρουν περί εθνικής ομοψυχίας, διαφάνειας, διαπλοκής κ.λπ., πέραν του γεγονότος ότι αποτελούν φαινόμενο πρόσφατης θείας φώτισης των εν λόγω αρθρογράφων –αφού τόσα χρόνια πριν δεν έβγαζαν άχνα–, όχι μόνο δεν παρέχουν την επιβεβλημένη έντιμη πληροφόρηση στο αναγνωστικό κοινό, αλλά καταβάλλουν και μεγάλη προσπάθεια να πείσουν τους αναγνώστες –ασκώντας ταυτόχρονα και πιέσεις προς το ευάλωτο πολιτικό δυναμικό της χώρας– για το δίκαιο των κάθε μορφής εργοδοτών του.\nΗ «Α» δεν έχει να επιλύσει προβλήματα αυτής της μορφής. Γι' αυτό και οι θέσεις της πάντα ξεκάθαρες διατυπώνονται με σαφήνεια, ανεξάρτητα με τη δυσαρέσκεια και καμιά τους τριγμούς που προκαλούν στα αντίπαλα κατά περίπτωση στρατόπεδα.\nΕν προκειμένω, λοιπόν, έχουμε και λέμε:\nα) Συμφέρει η αποκρατικοποίηση του ΟΠΑΠ το κράτος (πέρα από τις επιταγές της τρόικα);\nΗ απάντηση είναι σαφής, βεβαίως συμφέρει το κράτος, αφού θα του προκαταβληθεί 10 έως 15 φορές το ετήσιο μέρισμα που λαμβάνει ως μέτοχος του 34%. Δηλαδή, ενώ ελάμβανε μέρισμα 80 εκατ. ευρώ ετησίως, τώρα θα του προκαταβληθεί ποσό άνω των 800 εκατ. ευρώ. Επίσης θα συνεχίσουν να καταβάλλονται φόροι ύψους άνω των 300 εκατ. ευρώ ετησίως, χωρίς να συνυπολογίζονται οι φόροι των μελλοντικών παιχνιδιών.\nβ) Ποιον δεν συμφέρει;\nΜετά την ανάδειξη του νέου βασικού μετόχου, είναι σχεδόν βέβαιο ότι όλα τα κονδύλια για πολιτισμό και αθλητισμό θα συρρικνωθούν σε πολύ μεγάλο βαθμό. Αν μάλιστα διατηρηθεί το μονοπώλιο (που είναι η πιθανότερη εκδοχή), για ποιο λόγο οι νέοι ιδιοκτήτες (ιδιώτες) να διαθέσουν κονδύλια μεγάλου ύψους για τη διαφήμιση ενός μονοπωλιακού προϊόντος; Αντιλαμβάνεται κανείς ότι και το διαφημιστικό κομμάτι που στήριζε πάρα πολλά ΜΜΕ θα κοντύνει κι αυτό με τη σειρά του. Ειδικά για τον πολιτισμό, τα πράγματα θα σκουρύνουν εις το έπακρον. Εκτός πια και αν προκύψει μεγαλομέτοχος... αρχαιολάτρης.\nγ) Με το προσωπικό του ΟΠΑΠ τι γίνεται;\nΣίγουρα θα συρρικνωθεί, μετά από κάποιο χρονικό διάστημα και βεβαίως σίγουρα οι αποδοχές αυτών που θα παραμείνουν θα ζυγώσουν τη μοίρα των άλλων κλάδων εργασίας.\nδ) Με τον τεχνολογικό πάροχο τι γίνεται;\nΑς ξεκινήσουμε από την αρχή. Όλη την προηγούμενη δεκαετία, τα περισσότερα ΜΜΕ σχολίαζαν αρνητικά τις απευθείας αναθέσεις του ΟΠΑΠ στην Intralot. Η προηγούμενη διοίκηση –προφανώς, και κάτω από το βάρος των καταγγελιών για τις αναθέσεις– προχώρησε σε διεθνή διαγωνισμό. Η διαδικασία του εν λόγω διαγωνισμού (σύνταξη προδιαγραφών, εκδήλωση ενδιαφέροντος, επιλογή υποψηφίων αγοραστών, διαγωνισμός κ.λπ.) κράτησε περίπου είκοσι μήνες. Στο αρχικό στάδιο προκρίθηκαν δύο εταιρείες: η G-Τech και η Intralot. Για τις εταιρείες αυτές αποσφραγίστηκαν οι τεχνικές προσφορές, συνετάγη το σχετικό πόρισμα και η βαθμολογία για κάθε μία από αυτές, και αναμενόταν το άνοιγμα των οικονομικών προσφορών.\nΣτις 25 Ιουλίου 2012, επελέγη η Intralot ως μοναδική υποψήφιος λόγω τεχνικών αδυναμιών της εταιρείας G-Tech. Στη συνέχεια, από επιτροπή του ΟΠΑΠ αποσφραγίστηκε και βαθμολογήθηκε η οικονομική προσφορά της Intralot, το δε σχετικό πόρισμα κατατέθηκε στο Δ.Σ. για να συζητηθεί. Η οικονομική προσφορά της G-Tech επεστράφει χωρίς να ανοιχθεί. Με την αναμενόμενη ανάδειξη της Intralot ως τεχνολογικού παρόχου, ξέσπασε πόλεμος από τους υποψήφιους αγοραστές του 33% των μετοχών, οι οποίοι δεν επιθυμούσαν να έχει προηγηθεί η ανάδειξη του τεχνολογικού παρόχου πριν από την πώληση του 33%. Σε χρόνο ρεκόρ, ο τότε πρόεδρος Γ. Σπανουδάκης οδηγήθηκε... στο σπίτι του και ο νυν πρόεδρος Κ. Λουρόπουλος μετά τις οδηγίες του βασικού μετόχου (ελληνικό Δημόσιο) και αργότερα του ΤΑΙΠΕΔ πάγωσε τις διεργασίες ανάδειξης τεχνολογικού παρόχου.\nΚι εδώ είναι το λεπτό σημείο της υπόθεσης.\nΤο πάγωμα των διαδικασιών για την ανάδειξη τεχνολογικού παρόχου, με δεδομένη τη συμβατική υποχρέωση της Intralot να παρέχει υπηρεσίες μέχρι τις 30-7-2013 δεν ήταν δυνατόν να συνεχίζεται στο διηνεκές. Αν η αποκρατικοποίηση είχε προχωρήσει άμεσα χωρίς πρόβλημα, και ο νέος βασικός μέτοχος έπαιρνε τις αποφάσεις του για τη συνέχεια ή μη της συνεργασίας με την Intralot πριν λήξει η προσφορά της τελευταίας για τον τεχνολογικό πάροχο, δηλαδή πριν από τις 11 Απριλίου 2013, τότε όλα θα έβαιναν ομαλώς.\nΑπό τη μια όμως... ο ύπνος του ΤΑΙΠΕΔ και από την άλλη η προδικαστική απόφαση του Ευρωπαϊκού Δικαστηρίου, που αφορούσε το μονοπώλιο, οδήγησαν τη διαδικασία της πώλησης του 33% το συντομότερο μέσα στον Μάιο του 2013. Δηλαδή, μετά τη λήξη ισχύος της προσφοράς της Intralot.\nΜε τα παραπάνω αντιλαμβάνεται κανείς ότι η διοίκηση του ΟΠΑΠ και ο πρόεδρός της Κ. Λουρόπουλος ουσιαστικά παγιδεύτηκαν σε αδιέξοδο. Ακολουθώντας τις εντολές του κράτους και του ΤΑΙΠΕΔ πάγωσαν τις διαδικασίες και τώρα βρίσκονται μεταξύ σφύρας και άκμονος.\nΣτον υποθετικό προσδιορισμό της πώλησης του 33% του ΟΠΑΠ μέσα στον Μάιο πρέπει να συνυπολογιστεί και η έκδοση της απόφασης του ΣτΕ για τη μονοπωλιακή ή μη μορφή του ΟΠΑΠ, αφού κάθε αγοραστής πρέπει να γνωρίζει αν δίνει τα λεφτά του για μονοπωλιακό ή μη προϊόν.\nΤο αδιέξοδο αυτό αποφάσισαν να επιλύσουν ορισμένα... έντυπα, που ούτε λίγο ούτε πολύ ζητούν από την Intralot οικειοθελώς(!!!) να παρατείνει την προσφορά της(!!!), ώστε να αναδειχθεί πρώτα ο νέος ιδιοκτήτης. Τα βασικά επιχειρήματα των εν λόγω εντύπων είναι ότι «η Intralot είναι ελληνική εταιρεία», «πρέπει να συμβάλει στην προσπάθεια αποκρατικοποίησης», «πρέπει να προσέξει τη διεθνή εικόνα της» και διάφορα άλλα ευτράπελα με προτροπές που έχουν τη μορφή έκκλησης για προσφορά σε φιλόπτωχο ταμείο.\nΠρος το παρόν το αδιέξοδο παραμένει, με το Δ.Σ. του ΟΠΑΠ να προσπαθεί να βρει έστω και συμβιβαστική λύση, αφού σε διαφορετική περίπτωση –χωρίς να ευθύνεται– κινδυνεύει να εκτεθεί αστικά και ποινικά.\nΚαι βεβαίως, καλό θα ήταν να έχει στα χέρια του και κάποιο χαρτί περί παγώματος από το ΤΑΙΠΕΔ ή το υπουργείο Οικονομικών. Δύσκολες μέρες που κανείς δεν ξέρει τι (του) ξημερώνει.\nΔιαβάστε το άρθρο «Κι αν (δεν) τους κάτσει;» στην πηγή: ΑΠΟΨΗ\nΤελευταία τροποποίηση στις Σάββατο, 09 Φεβρουαρίου 2013 10:07\tΔιαβάστηκε 2350 φορές\nHomeΕΝΗΜΕΡΩΣΗΈντυπος τύποςΟΠΑΠΣΧέδια ΟΠΑΠ: Κι αν (δεν) τους κάτσει; Top of Page


Γιάννης Παππάς: Ο ποιητής είναι εκπαιδευτής πουλιών-ποιημάτων - Pelop.gr\nΓιάννης Παππάς: Ο ποιητής είναι εκπαιδευτής πουλιών-ποιημάτων\n«Ατίθασο μέλλον» ο τίτλος της νέας του ποιητικής συλλογής (εκδ. Διαπολιτισμός), η οποία κυκλοφορεί σε μια εποχή που στο μέλλον το δικό μας ταιριάζουν πολλοί και διάφοροι επιθετικοί προσδιορισμοί. Ο Γιάννης Παππάς μιλάει στην «ΠτΚ» για το βιβλίο του και την ποίηση, ενώ σχολιάζει και τα της επί κορονοϊού συνθήκης.\nΑνοίγετε το «Ατίθασο μέλλον» με τρία ποιήματα εν είδει αποχαιρετισμού, με την παρουσία του θανάτου -του «αγενούς» όπως τον χαρακτηρίζετε- να είναι έντονη σε αρκετές συνθέσεις σας. Πώς συνδιαλέγεται η πένα σας μαζί του;\nΟ θάνατος και γενικότερα η φθορά είναι η μια όψη του νομίσματος. Η άλλη είναι η ζωή. Και τα δύο όμως συνδέονται αμετάκλητα από την ώρα που κάτι γεννιέται. Η τραγικότητα του ανθρώπου είναι ακριβώς αυτό. Το ότι γνωρίζει ότι κάποια στιγμή θα ξαναγυρίσει στο τίποτα που ήταν πριν. Αυτό βέβαια είναι τρομερά δύσκολο να το δεχτεί κανείς. Γι' αυτό και προσπαθεί με διάφορους τρόπους να ξεγελάσει τη φθορά. Στο τέλος όμως γνωρίζει ποιος θα είναι ο νικητής. Παρ' όλα αυτά, ενώ γνωρίζουμε τη θνητότητά μας, την τραγικότητα της ύπαρξής μας, ξορκίζουμε τον θάνατο με την ζωή μας, τον καθημερινό αγώνα της επιβίωσης, όχι μόνο της βιολογικής, αλλά και της πνευματικής. Οι ποιητές ξορκίζουν τον θάνατο και τη φθορά με τη δημιουργία, πιστεύοντας κατά βάθος ότι μπορεί, μέσω της τέχνης, να βγούνε νικητές. Και όπως έλεγε και ο μέγιστος Ελύτης «Να γιατί γράφω. Γιατί η Ποίηση αρχίζει από κει που την τελευταία λέξη δεν την έχει ο Θάνατος.»\nΑπό τις σελίδες του βιβλίου σας παρελαύνουν από τον Μ. Αλέξανδρο, τον Γαλιλαίο και τον Δάντη μέχρι τον Κολοκοτρώνη, τον Νικηταρά, αλλά και τους Σολωμό, Κάλβο κ.ά. Πείτε μας γι' αυτές τις «συναντήσεις» σας μαζί τους.\nΟ καθένας απ' αυτούς εκφράζει κάποιες σημαντικές στιγμές στην ιστορία της ανθρωπότητας. Aλλος την αντίσταση στην εξουσία, πολιτική ή θρησκευτική, άλλος το μεγαλείο της δύναμης, άλλος το μεγαλείο του πνεύματος. Για να έρθουμε στους δικούς μας, ο Κολοκοτρώνης και ο Νικηταράς υπήρξαν σημαντικότατες μορφές της ελληνικής επανάστασης οι οποίοι δεν είχαν και την καλύτερη μεταχείριση από την εξουσία. Ο Σολωμός αποτελεί τον γενάρχη της νεοελληνικής ποίησης. Θα πρέπει συνέχεια να επιστρέφουμε σ' αυτόν και να διαβάζουμε το έργο του για να παίρνουμε έμπνευση και δύναμη. Το ίδιο ισχύει και για άλλους ποιητές που αναφέρονται στο βιβλίο, όπως ο Σικελιανός και ο Ελύτης.\n«Θα μνημονεύσω» η ενότητα που κλείνει τη συλλογή σας. Πώς λειτουργεί η μνήμη για εσάς;\nΜνήμη, ως γνωστόν, είναι η ικανότητα του ανθρώπινου εγκεφάλου να διατηρεί γνώσεις ή εντυπώσεις και να τις ανακαλεί, όταν θέλει. Η μνήμη συνδέεται λοιπόν με τον άνθρωπο και τις φυσικές λειτουργίες του μυαλού του. Για τον άνθρωπο η μνήμη ή η ανάμνηση έχει ζωτική σημασία αφού χάρη σε αυτήν μπορεί ο ίδιος να εξελίσσεται ατομικά και συλλογικά. Κατά συνέπεια, αφού η μνήμη συνδέεται με τον άνθρωπο, συνδέεται και με τη ζωή. Το παρελθόν, το παρόν και το μέλλον συγκροτούνται μέσω της μνήμης. Χωρίς τη μνήμη δεν υπάρχει τίποτε.\nΣτην ενότητα αυτή μνημονεύω απλά περιστατικά και εικόνες της καθημερινότητας που είναι κατά τη γνώμη μου πολύ ουσιαστικά.\nΘέλω, μέσω της ποίησης, να μπορέσω να διασώσω κάποιες απλές καθημερινές στιγμές και κάποιους απλούς καθημερινούς ανθρώπους. Γιατί αυτοί είναι, κατά τη γνώμη μου, που δημιουργούν την ανθρώπινη ιστορία.\n«Ενα πουλί είναι το ποίημα,/που περιπλανιέται πάνω από την απέραντη θάλασσα./ Κι ο ποιητής ένας φτωχός εκπαιδευτής πουλιών» γράφετε. Από την πρώτη σας ποιητική συλλογή Στην άκρη του ονείρου (εκδ. Μεταίχμιο) έως σήμερα έχουν μεσολαβήσει 12 χρόνια. Τι θα λέγατε ότι έχει αλλάξει ως προς τον τρόπο που εκπαιδεύετε τα δικά σας πουλιά;\nΗ ενασχόληση με την ποίηση είναι μια εσωτερική και διαρκής ανάγκη. Ο ποιητής, βαριά λέξη, όπως όλοι, ζει, εργάζεται, διασκεδάζει, βιώνει ό,τι βιώνουν και οι άλλοι άνθρωποι γύρω του. Ο τρόπος όμως που βλέπει τα πράγματα είναι πολλές φορές διαφορετικός. Πρέπει να είναι πάντα σε εγρήγορση για να αντιλαμβάνεται όσα δεν μπορεί να γίνονται αντιληπτά από τους πολλούς. Εκπαιδευτής πουλιών- ποιημάτων είναι ο ποιητής ψάχνοντας αντικλείδια για να ανοίξει την ανοιχτή πόρτα της ποίησης. Κι αυτό γίνεται αενάως από την αρχαιότητα μέχρι σήμερα και θα γίνεται όσο θα υπάρχουν άνθρωποι.\n«Η ποίηση είναι η μεγάλη μου αγαπημένη αλλά και η πεζογραφία έχει τις χάρες της» είχατε πει σε συνέντευξη μας με αφορμή την κυκλοφορία των διηγημάτων σας «Θαμπές ζωές». Για τη μετάφραση, τι θα λέγατε;\nΗ μετάφραση είναι μια διαδικασία αυτογνωσίας. Μεταφράζοντας, ιδιαίτερα ποιητικά κείμενα, αναμετράσαι με τη δική σου γλώσσα με αποτέλεσμα να γίνεσαι όσο μπορείς καλύτερος. Για μένα η μετάφραση έχει την ίδια αξία με την πρωτότυπη δημιουργία. Γι' αυτό και την αντιμετωπίζω με μεγάλη σοβαρότητα.\nΤα συν και τα πλην του εγκλεισμού\nΜεγάλη Εβδομάδα από αύριο. Σκέψεις σας για την πρωτόγνωρη συνθήκη που επιβάλλει η μάχη κατά του κορονοϊού τις άγιες μέρες;\nΟ υποχρεωτικός εγκλεισμός έχει τα αρνητικά του, αλλά έχει και κάποια θετικά. Το πιο αρνητικό, κατά τη γνώμη μου, είναι η βίαιη αφαίρεση της κοινωνικότητας από τον άνθρωπο. Χωρίς αυτήν δεν μπορούν να προχωρήσουν οι κοινωνίες αφού όπως έλεγε και ο Αριστοτέλης «ο άνθρωπος είναι από τη φύση του ον κοινωνικόν». Ο παρατεταμένος μάλιστα εγκλεισμός μπορεί να δημιουργήσει και ψυχολογικά προβλήματα στους ανθρώπους, με απρόβλεπτες συνέπειες για τη συνέχεια και για το ίδιο το άτομο αλλά και για την κοινωνία. Οι επιστήμονες προειδοποιούν πως όταν η ζωή μειωθεί στο επίπεδο μιας καθαρά βιολογικής συνθήκης τότε χάνει και την πολιτική αλλά και την οποιαδήποτε ανθρώπινη διάσταση. Στα θετικά μπορούμε να σημειώσουμε την ευκαιρία που δίνεται στην οικογένεια να έρθει πιο κοντά, να διαβάσουμε πιο πολλά βιβλία, να δούμε καλές ταινίες. Εμείς ως εκπαιδευτικοί έχουμε και το χρέος να βοηθάμε τους μαθητές μας και να τους στηρίζουμε με πολλούς τρόπους.\n«Παιδί είναι το μέλλον/κανείς δεν το εξουσιάζει» γράφετε στο ομότιτλο ποίημα της συλλογής. Το μέλλον, κοιτάζοντάς το από τον Απρίλιο του 2020, πώς φαντάζει στα μάτια σας;\nΣυνήθως μετά από πανδημίες, και είναι πολλές αυτές που έχουν πλήξει την ανθρωπότητα, οι κοινωνίες αλλάζουν. Δεν είναι λάθος να πούμε ότι η ανθρωπότητα εξελίσσεται με βάση τις πανδημίες από την αρχαιότητα μέχρι την εποχή μας. Πρέπει όμως να είμαστε και πολύ προσεκτικοί για να μην γίνει η επιδημία αφορμή για τις διάφορες εξουσίες να περιοριστούν οι ατομικές ελευθερίες και δικαιώματα. Αυτός ο κρατικός δηλαδή έλεγχος πάνω στις ζωές μας να μην καταστεί συνήθεια για τη μετακορονοϊό εποχή. Δυστυχώς, η ψηφιακή τεχνολογία δίνει σήμερα αυτή τη δυνατότητα. Οι πανδημίες έχουν έρθει και έχουν φύγει ξανά στο παρελθόν και ο κόσμος τις ξεπέρασε. Είναι όμως σαφές ότι αυτό που έχει αποτύχει σήμερα είναι τα συστήματα διακυβέρνησης. Πρέπει, λοιπόν,με αφορμή την πανδημία να επαναξιολογήσουμε τι είναι σημαντικό και τι όχι και ως πρόσωπα αλλά και ως κοινωνίες.\nΑν γράφατε ένα ποίημα για όσα ζει τώρα η ανθρωπότητα, τι τίτλο θα του δίνατε;\nΣυνήθως δεν γράφω εν θερμώ. Πρέπει να υπάρξει μια απόσταση από το πραγματολογικό υλικό για να μπορέσω αργότερα να το επεξεργαστώ με καθαρό μυαλό, χωρίς να με επηρεάζει η επικαιρότητα του θέματος. Τώρα βιώνουμε τη φρίκη. Αργότερα, όταν αυτή θα είναι παρελθόν, μπορούμε να μιλήσουμε και να γράψουμε για την ανάμνηση της φρίκης. Σίγουρα, όμως, τα γεγονότα καταγράφονται μέσα μας ως εμπειρία, κάτι που στη συνέχεια μπορεί να μεταπλαστεί σε λογοτεχνία.\n[χθες 21:30] Βάσια Τζανακάρη: «Μου λείπει η ζωή...\n[χθες 17:20] Μαρία Ιωαννίδου: «Τα όνειρά μου...\n[χθες 13:16] Μαθήτριες του Πρότυπου Γυμνασίου...\n[χθες 17:42] Μαριλένα Παπαϊωάννου: «Κοιμάμαι...\n[χθες 17:17] Μιχάλης Μακρόπουλος: Τετ-α-τετ με...\n[χθες 20:23] Μαρία Στασινοπούλου: «Πάντα...\n[χθες 22:01] Δημήτρης Μπαχάρας:...\n[χθες 19:37] Ευδοκία Στάμου-Βασιλειάδου: «Θεωρώ...


Οριακά προλαβαίνει-δεν προλαβαίνει ο Δήμος Πλωμαρίου να υλοποιήσει το σημαντικότατο για την ευρύτερη περιοχή έργο του Μουσείου Ελιάς Νεοχωρίου, υπό την προϋπόθεση βέβαια ότι θα λήξει άμεσα η εκκρεμότητα από πλευράς Υπουργείου Αιγαίου. Δηλαδή θα προχωρήσει το έργο αν δεήσει ο κ. Αριστοτέλης Παυλίδης να βάλει μία υπογραφή, αφού η υπογραφή του μόνο υπολείπεται για να μην χαθεί, όπως και 113.000 ευρώ που έχουν δεσμευτεί για αυτό.\nΔεν είναι η πρώτη φορά που αναφερόμαστε στο όλο θέμα που τείνει να πάρει διαστάσεις ηθελημένου «σαμποτάζ» του συγκεκριμένου έργου απ' τον κ. Παυλίδη. Η διαφορά, με όλες τις προηγούμενες, ήταν πως δεν κόντευαν να εξαντληθούν τα χρονικά περιθώρια για την υλοποίηση της παρέμβασης, ενώ τώρα αν δεν υπάρξει έγκαιρα εξέλιξη, ελαχιστοποιούνται έως και μηδενίζονται οι πιθανότητες να γίνει το έργο.\nΤο έργο, που πριν λίγες μέρες, στις 11 Μαΐου, συμπληρώθηκαν δύο χρόνια απ' την ένταξή του στο Περιφερειακό Επιχειρησιακό Πρόγραμμα (ΠΕΠ) Βορείου Αιγαίου, θα είχε ήδη τελειώσει, όπως άλλωστε τελειώνει και το Μουσείο Ελιάς της Αγίας Παρασκευής. Το οποίο αν κι ήταν σαφώς μεγαλύτερου μεγέθους και οικονομικού αντικειμένου, δεν έτυχε των εμποδίων που βρήκε μπροστά του το Μουσείο Νεοχωρίου, με αποκορύφωμα την πεισματική εδώ κι ένα χρόνο άρνηση του νυν Υπουργού Αιγαίου να δώσει τη συγκατάθεσή του.\nΑν ο κ. Υπουργός επιδιώκει εκ των έσω, για προσωπικούς του λόγους, ή ακόμη και για να κάνει οικονομία μερικές χιλιάδες ευρώ στο πρόγραμμα Δημοσίων Επενδύσεων του Υπουργείου, να «μπλοκάρει» το κυβερνητικό έργο -διότι περί αυτού πρόκειται μια και το ενέταξε αν κι είχε ξεκινήσει απ' την προηγούμενη κυβέρνηση ο Περιφερειάρχης της δικής του κυβέρνησης- είναι δικός του λογαριασμός και θα έρθει αργά ή γρήγορα η ώρα να απολογηθεί για την πρακτική του. Δικός μας είναι να μεταφέρουμε την αγωνία ενός χωριού που είχε βασίσει τις ελπίδες του στο Μουσείο Ελιάς.\nΈκκληση απ' τους Νεοχωρίτες\nΠριν ένα μήνα περίπου, διαβλέποντας τον κίνδυνο να χαθεί το έργο, συστρατεύθηκαν στην προσπάθεια να πειστεί ο κ. Παυλίδης να υπογράψει την Προγραμματική Σύμβαση για την υλοποίηση του Μουσείου και ο Σύλλογος Νεοχωριτών Λέσβου «Ο Μπορός». Είχαν προηγηθεί, όλο το διάστημα απ' την με καθυστέρηση επιτευχθείσα συμφωνία του Δήμου Πλωμαρίου με το Πολιτιστικό Ίδρυμα του Ομίλου της Τράπεζας Πειραιώς (ΠΙΟΠ), σειρά παραστάσεων απ' τη Δημοτική Αρχή Πλωμαρίου, δίχως όμως να υπάρξει και η υπογραφή του Υπουργού. Έτσι με επιστολή του ο Πρόεδρος του Συλλόγου Νεοχωριτών της Αθήνας, Δημήτρης Κοφτερός, απευθύνεται στον κ. Παυλίδη, σημειώνοντας μεταξύ άλλων, ότι: «από το Δήμο Πλωμαρίου μας ενημέρωσαν ότι έχει προχωρήσει η διαδικασία για την ένταξη του Μουσείου Ελιάς στο Γ΄ ΚΠΣ, έχει γίνει αποδεκτή ως ενέργεια από το ΠΙΟΠ, έχει αποσταλεί σχέδιο σύμβασης, προκειμένου να προχωρήσει το ίδρυμα στην υλοποίηση του έργου, το σχέδιο έχει γίνει αποδεκτό και από το Δήμο Πλωμαρίου και από το Γενικό Γραμματέα της Περιφέρειας Βορείου Αιγαίου και υπολείπεται η δική σας υπογραφή».\n«Κύριε Υπουργέ -συνεχίζει ο Πρόεδρος του Συλλόγου- πιστεύουμε ότι η ολοκλήρωση του έργου και η λειτουργία του ως Μουσείο Ελιάς, θα βοηθήσει στην αναβάθμιση της περιοχής και θα βγάλει το χωριό μας απ' την απομόνωση και τον αφανισμό. Παράλληλα θα κρατήσει ζωντανό ένα αξιόλογο έργο της νεότερης ιστορίας. Για τους παραπάνω λόγους, και εκφράζοντας την επιθυμία όλων των συγχωριανών μας, ευελπιστούμε ότι σύντομα θα έχουμε τη θετική σας απάντηση και θα υπογράψετε την εν λόγω σύμβαση ώστε να δοθεί η δυνατότητα στο Ίδρυμα για τα περαιτέρω».\nΗ από 12 Απριλίου σταλμένη με ταχυμεταφορά επιστολή στον κ. Παυλίδη, έχει επιδοθεί στον Υπουργό απ' την επομένη ημέρα, όπως επιβεβαίωσε τηλεφωνικά ο κ. Κοφτερός, δίχως όμως να έχει υπάρξει και απάντηση από πλευράς Υπουργείου στο αίτημα των Νεοχωριτών.\nΟμοίως δίχως απάντηση απ' το Υπουργείο έμεινε και το δικό μας ερώτημα που απευθύναμε χθες στο Γραφείο του κ. Παυλίδη αναμένοντας να μας εξηγηθούν οι λόγοι για τους οποίους δεν υπογράφει την προγραμματική σύμβαση, ανάβοντας έτσι το πράσινο φως να δημοπρατηθεί και να εκτελεστεί το έργο.\n«Κρίμα, χάνεται ένα έργο πολιτισμού κι ανάπτυξης»\n«Δυστυχώς ο κ. Παυλίδης -τόνισε ο ευρωβουλευτής του ΠΑΣΟΚ Νίκος Σηφουνάκης που επί Υπουργίας του "θεμελιώθηκε" η προσπάθεια μετατροπής παλιών ελαιοτριβείων της Λέσβου σε Μουσεία Ελιάς- με τις ανεξήγητες ενέργειές του απεμπολεί πιστώσεις και έργα δρομολογημένα στο όνομα αποκλειστικά των προσωπικών επιλογών. Είναι κρίμα, ειδικά για το ελαιοτριβείο του Νεοχωρίου, ίσως το αρχαιότερο, καλά σωζόμενο ατμοκίνητο ελαιοτριβείο του 19ου αιώνα, που το αγοράσαμε για λογαριασμό του Δήμου το 1985 κι είχαμε ολοκληρωμένες μελέτες, με την τακτική του Παυλίδη που οχυρώθηκε πίσω και από λάθη της Δημοτικής Αρχής, να χάνεται ένα έργο πολιτισμού και ανάπτυξης για την ευρύτερη περιοχή Πλωμαρίου.\nΈστω και την τελευταία στιγμή, ας επανεξετάσει την αναιτιολόγητη μέχρι τώρα άρνησή του και ας υπογράψει για την έναρξη του έργου.».\n«Συνεχίζει τον εμπαιγμό.»\n«Παρά τις κατ' επανάληψη οχλήσεις μας -υπογράμμισε ο Δήμαρχος Πλωμαρίου Μιχάλης Μαμάκος- παρά τις συζητήσεις μας και τη συνεχή διατύπωση του αιτήματός μας να υπογράψει τη σύμβαση, δυστυχώς μέχρι σήμερα ουδέν έπραξε ο κ. Υπουργός, συνεχίζοντας τον εμπαιγμό προς το Δήμο μας και προς το Νεοχώρι που χρειάζεται το συγκεκριμένο έργο.\nΑπό κει και πέρα, αν το έργο τελικά χαθεί, καταντά εγκληματική εις βάρος του τόπου μας η πρακτική του, τη στιγμή άλλωστε που όλοι οι άλλοι εμπλεκόμενοι, έχουμε ταχθεί υπέρ της υλοποίησης του Μουσείου Ελιάς.».


Σύγκρουση κυβέρνησης και ΣΥΡΙΖΑ με φόντο τον καύσωνα και τις υψηλές θερμοκρασίες - TomorrowNews\nΣε ένα νέο πεδίο μάχης διασταυρώνουν τα ξίφη τους Μαξίμου και Κουμουνδούρου, με τον καύσωνα αυτή τη φορά να δημιουργεί εντάσεις μεταξύ κυβέρνησης και αντιπολίτευσης.\nΑφορμή, οι συστάσεις κυβερνητικών στελεχών προς τους πολίτες για μη άσκοπη χρήση ρεύματος εν μέσω καύσωνα, καθώς ελοχεύει ο κίνδυνος για διακοπές ρεύματος κυρίως εξαιτίας της αναμενόμενης μεγάλης χρήσης των A/C.\nΕπί του θέματος τοποθετήθηκε επισήμως ο ΣΥΡΙΖΑ ''ψέγοντας'' τις πρακτικές της κυβέρνησης και προσωπικά τον πρωθυπουργό.\n''Όταν τη περασμένη εβδομάδα ο Πρόεδρος του ΣΥΡΙΖΑ ΠΣ, άκουγε τους ειδικούς και ζητούσε κατάρτιση σχεδίου για την αδιάλειπτη ηλεκτροδότηση μέσα στον καύσωνα, το Μέγαρο Μαξίμου απαντούσε με αλαζονεία και ειρωνείες.\nΜπορεί οι επιχειρήσεις και τα νοικοκυριά να πληρώνουν χρυσό το ρεύμα, με τις τελευταίες πρωτοφανείς αυξήσεις ως και 15% στα τιμολόγια, αλλά τα ακριβοπληρωμένα golden boys του κ. Μητσοτάκη και του επιτελικού κράτους δε σκέφτηκαν ποτέ να ετοιμάσουν σχέδιο για την επάρκεια του δικτύου σε περίοδο καύσωνα.''


Τζιν Παντελόνι με Γύρισμα στο Ρεβέρ\nReference: jns-89955 (bl) Brand : Silia D\nΤζιν παντελόνι με γύρισμα στο ρεβέρ για άνετες εμφανίσεις όλες τις ώρες της ημέρας. Έχει κανονική φόρμα και λάστιχο στη μέση που προσφέρει ελαστικότητα. Κατασκευάζεται από βαμβακερό μείγμα άριστης ποιότητας. Βγαίνει σε μεγέθη από Small έως Large. Το μοντέλο της φωτογραφίας έχει ύψος 1,70, είναι 56 κιλά και φοράει Small.\nΑναφορά jns-89955 (bl)\n82% Cotton - 15% Polyester - 2% Spandex - 1% Viscose\nRelax fit Jean Χαμηλοκάβαλο με Σκισιματα\nΧακί Τζιν Παντελόνι Καμπάνα με Μοντέρνα Ζώνη\nΚανονική τιμή 39,99 € -60% Τιμή 16,00 €\nΜπλε Τζιν Παντελόνι\nΤζιν Παντελόνι με Ξεβάμματα και Άνοιγμα...\nΚίτρινο Τζιν Παντελόνι με Γύρισμα στο Ρεβέρ\nΓκρι Τζιν Παντελόνι με Ξεβάμματα\nΚάπρι Τζιν Παντελόνι\nΜαύρο Τζιν Παντελόνι Καμπάνα με Μοντέρνα Ζώνη\nΜαύρο Δερμάτινο Μποτάκι Αστραγάλου με Τακούνι 69,99 € 35,00 €\nΚόκκινο Σακίδιο Πλάτης με Τρουκς Pierro 90548DL08 67,99 €\nΛευκή Φούτερ Μπλούζα με Κουκούλα 29,99 €


Υποστήριξη Φοιτητών Μεταπτυχιακών και Προπτυχιακών 🎓\nΠαρέχουμε κορυφαίας ποιότητας συγγραφική υποστήριξη φοιτητών σε παντός είδους φοιτητικές εργασίες, προπτυχιακού και μεταπτυχιακού επιπέδου, οποιουδήποτε επιστημονικού πεδίου των σχολών της Ελλάδας και του εξωτερικού στις χαμηλότερες τιμές της αγοράς.\nΕμπιστευτείτε κι εσείς τη MasterPen.\nΕμείς συνεργαζόμαστε μόνο με επαγγελματίες συγγραφείς οι οποίοι με το υψηλό επίπεδο κατάρτισης και συγγραφικών δεξιοτήτων τους θα προσθέσουν αξία στο έργο σας.\nΑπό επαγγελματίες συγγραφείς\nΠαρέχουμε υψίστης ποιότητας συγγραφική υποστήριξη σε φοιτητικές εργασίες, οποιουδήποτε γνωστικού αντικειμένου, στην ελληνική και αγγλική γλώσσα, ανεξαρτήτως ακαδημαϊκών απαιτήσεων.\nΤα έργα που προσφέρουμε ξεχωρίζουν για την ποιότητα και αυθεντικότητα τους διότι εμείς συνεργαζόμαστε με επαγγελματίες συγγραφείς και όχι με ερασιτέχνες.\nΟι απαιτήσεις των πανεπιστημίων είναι υψηλές και δεν πρόκειται να διακινδυνεύσουμε την ακαδημαϊκή σας πορεία και την τόσο καλή μας φήμη παρέχοντας σας χαμηλής ποιότητας έργα.\nΩς αξιόπιστη επιχείρηση παροχής υπηρεσιών ακαδημαϊκής συγγραφής εφαρμόζουμε πολιτική διασφάλισης ποιότητας των υπηρεσιών μας και επιλέγουμε τους συγγραφείς της ομάδας μας με αυστηρά κριτήρια. Εμείς δεν αφήνουμε περιθώρια για λάθη, δεν διαπραγματευόμαστε τα επίπεδα ποιότητας και δεν επιτρέπουμε τη μετριότητα.\nΗ συγγραφική μας ομάδα αποτελείται από επαγγελματίες συγγραφείς οι οποίοι με το υψηλό επίπεδο γνώσεων και συγγραφικών δεξιοτήτων τους θα προσφέρουν και σε εσάς έργο υψηλής ποιότητας.\nΛόγω της προσήλωσης μας στην ποιότητα και στην αξία που δίνουμε στους πελάτες μας κερδίζουμε την εμπιστοσύνη όλο και περισσότερων φοιτητών. Οι πελάτες μας δηλώνουν απόλυτη ικανοποίηση από την ποιότητα των υπηρεσιών μας όπως και από τις πραγματικά πολύ χαμηλές τιμές μας και επιλέγουν εμάς για την εκπόνηση όλων των εργασιών τους ως την ολοκλήρωση των σπουδών τους.\nΑναλαμβάνουμε την υποστήριξη φοιτητών σε παντός είδους φοιτητικές εργασίες όπως εργασίες εξαμήνου, πτυχιακές εργασίες, διπλωματικές εργασίες, στατιστικές αναλύσεις, παρουσιάσεις εργασιών, διορθώσεις εργασιών, γλωσσική επιμέλεια, οποιουδήποτε επιστημονικού πεδίου των σχολών της Ελλάδας και του εξωτερικού.\nΕπισημαίνουμε ότι ακολουθούνται πιστά οι κανόνες και οι συμβάσεις που αφορούν στην επιστημονική / ακαδημαϊκή συγγραφή όπως και το σύστημα βιβλιογραφικών αναφορών (ΑPA, Harvard, Chicago, Vancouver, MLA κτλ.) που ορίζει το πανεπιστήμιο σας.\nΠαρέχουμε παντός τύπου Εργασίες Εξαμήνου:\nΥπηρεσιες ακαδημαϊκης συγγραφης\nαπό συγγραφείς με υψηλό επίπεδο κατάρτισης και συγγραφικών δεξιοτήτων.\nΚορυφαιας ποιοτητας υποστηριξη φοιτητων\nσε φοιτητικές εργασίες, προπτυχιακού και μεταπτυχιακού επιπέδου, καθώς τηρούμε πιστά τους κανόνες συγγραφής επιστημονικών εργασιών.\nΠαραγουμε 100% αυθεντικες φοιτητικες εργασιες\nχωρίς λογοκλοπή, βασιζόμενοι στα υψηλότερα ακαδημαϊκά πρότυπα συγγραφής.\nΓια να ειστε σιγουροι για την αυθεντικοτητα του εργου\nσας παρέχουμε και το αποτέλεσμα του ελέγχου λογοκλοπής.\nΑναθετουμε το εργο σας\nμόνο σε ειδικευμένους, στο γνωστικό σας αντικείμενο, ακαδημαϊκούς συγγραφείς.\nτου έργου σας κατόπιν παράδοσης του προς εσάς.\nκαι επιλέγουμε τους συγγραφείς βάσει μιας αυστηρής διαδικασίας ώστε να εντάξουμε στη συγγραφική μας ομάδα μόνο τους καλύτερους.\nΔεν αποθηκευουμε κανενα εργο στη βαση δεδομενων μας\nΤο έργο που πληρώνετε είναι δικό σας και δεν μεταπωλείται σε άλλους πελάτες.\nΣυμβαδιζουμε παντα με τις εξελιξεις των πανεπιστημιων\nώστε να ανταποκρινόμαστε επιτυχώς στις απαιτήσεις τόσο των ελληνικών πανεπιστημίων όσο και του εξωτερικού.\nΠαραδιδουμε το εργο σας\nπάντα προ της προθεσμίας ώστε να έχετε το χρονικό περιθώριο να το ελέγξετε.\nστις χαμηλότερες τιμές της αγοράς.\nΛαμβανετε 20% εκπτωση στην πρωτη σας εργασια.\nΑκόμα μεγαλύτερες εκπτώσεις στην περίπτωση ανάθεσης μεγαλύτερου όγκου εργασιών και στις ομαδικές αναθέσεις.\nελεγχετε την πορεια του εργου σας\nΕλεγχουμε τις εργασιες σας για λογοκλοπη\nμε λογισμικό που χρησιμοποιεί έναν εξαιρετικά ακριβή αλγόριθμο ανίχνευσης της λογοκλοπής.\nΟι φοιτητές επιλέγουν εμάς για την εκπόνηση των εργασιών τους διότι δεν αποτυγχάνουμε ποτέ να τους παραδώσουμε την ποιότητα που θέλουν, σε τιμές πραγματικά ασυναγώνιστες!!\nΔεν αποτυγχάνουμε ποτέ διότι εμείς δεν παραμένουμε στάσιμοι!\nΣυμβαδίζουμε πάντα με τις εξελίξεις των πανεπιστημίων ώστε να ανταποκρινόμαστε στις απαιτήσεις τους, τόσο της Ελλάδας όσο και του εξωτερικού!!\nΤα πανεπιστήμια εφαρμόζουν πολιτική διασφάλισης ποιότητας με σκοπό τη συνεχή βελτίωση της ποιότητας των υπηρεσιών τους.\nΠολιτική διασφάλισης ποιότητας των υπηρεσιών μας εφαρμόζουμε κι εμείς!\nΣυνεργαζόμαστε με επαγγελματίες συγγραφείς οι οποίοι έχουν εντρυφήσει στη μεθοδολογία συγγραφής επιστημονικών εργασιών.\nΔεν υπάρχει χώρος για ερασιτέχνες εδώ!\nΑρχή μας είναι η παροχή αξιόπιστων και κορυφαίας ποιότητας υπηρεσιών συγγραφής ώστε να στεκόμαστε πάντα αντάξιοι των προσδοκιών σας.\nΖητήστε κι εσείς βοήθεια για την εκπόνηση των φοιτητικών εργασιών σας από επαγγελματίες συγγραφείς.\nΕμείς δεν θεωρούμε την εμπιστοσύνη σας δεδομένη!!\nΈχουμε δουλέψει πολύ σκληρά για να αποκτήσουμε τόσο καλή φήμη και να κερδίσουμε την εμπιστοσύνη σας!!